qundao/data-zh-poetry huggingface dataset:
友善堂爲張以道題
作者：沈繼祖
朝代：宋

上士與下士，多聞或寡聞。
子誠能尚友，我亦歎離羣。
磨琢功當進，金蘭志不分。
孝標何所見，但廣絕交文。
和閻帥侍郎見寄
作者：沈繼祖
朝代：宋

全荆百萬兵屯雲，甲光耀日爭晶熒。
中有詩書禮樂帥，聲色不動今孔明。
幕府晝閑多嘯詠，風流文采被諸生。
嗟予入蜀四載久，恨未得承謦欬聲。
今爲屬縣方託跡，似聞號召將朝京。
荆州一紙賢十部，字畫飛動詩語清。
居然二妙到蔀屋，再拜莊誦心已傾。
憶昔錦城秋月裏，張侯更迭賦歌行。
人生聚散不可料，如月圓缺與陰晴。
豈期斐章辱賜和，驪珠寶璐篋笥盈。
儻因徐辟見孟子，有志未就公其成。
和黄叔萬游西湖韻
作者：沈繼祖
朝代：宋

城西去天纔尺五，遡游從之不脩阻。
西湖春水漲舊痕，葡萄盎盎浮春醑。
魚成隊陣影虛游，禽呼友朋聲樂與。
船行是處有佳趣，芳草和煙迷斷浦。
小橋曲徑通深幽，疑在閬風與玄圃。
花飛猶有半粧在，柳長尚作畫眉嫵。
酒中之仙僅八人，把盃誰是湖山主。
樓臺倒影俯清漪，密樹摇風翠交舞。
妙處政自落筆難，安得君房妙言語。
只將劇飲餞殘春，一醉忘形到爾汝。
黄香可人招不來，雲煙落紙英詞吐。
三年與君巴峽游，至今詩名播西土。
金華不生有嫡孫，一時紙貴人爭覩。
維莫之春作茲游，絕憶蘇仙賦東武。
從今風月三千篇，要掃冰溪九萬楮。
芰荷立水更重游，當戒行厨治尊俎。
寄題新昌簿廳綠陰亭
作者：沈繼祖
朝代：宋

洛下追收黄耳信，林間聞創綠陰亭。
千章古樹虛簾接，四月清風羽扇停。
兄弟頭顱時感歎，江湖歲月久飄零。
對床夜話知他日，幽賞如何得細聽。
山齋詩
作者：沈繼祖
朝代：宋

置之一壑謝鯤像，畫入三峰潘閬圖。
二子居山真得趣，山齋曾爲寫真無。
愛民堂爲涪陵盧使君題
作者：沈繼祖
朝代：宋

我來盛山郡，從公歲及朞。
公之字鰥寡，乳保於嬰兒。
公去再改歲，所去尤見思。
至今盛山民，敬奉盧公祠。
借留既不遂，涪江移州麾。
兩地雖少異，所愛則均施。
去秋少城役，與公同試闈。
把臂道疇昔，耿耿青燈期。
對床風雨夜，夜語驚聞鷄。
日有文字樂，唱酬多新詩。
訖事遍遊覽，扁舟更同歸。
涪陵五日留，民物何熙熙。
道中行歌者，拍手童稚嬉。
終歲閭里間，不聞吏卒追。
皆曰賢太守，父母其忍欺。
政成多休暇，百廢舉無遺。
美哉輪奐新，有堂崇故基。
名堂形至意，愛民真天資。
同時王別駕，譽處出一辭。
醉餘書牓字，銀鈎照江湄。
有客涪陵來，稱頌世所稀。
坐想觴詠樂，形留而神馳。
願同鄒湛輩，記名千載垂。
惟公甚盛德，豈待於發揮。
當聞卜式語，治民適其宜。
辟如牧羊者，敗群當去之。
雪霜與雨露，天以成四時。
威克與剛克，要不傷於慈。
公藴經綸妙，未易坐井窺。
因詩贊一二，以詔來者知。
昭君村
作者：沈繼祖
朝代：宋

黄沙漫空天一色，漠北陰山斷行跡。
明妃辭漢適單于，委骨胡沙無來日。
心事欲向琵琶傳，天荒地老何人識。
胡鴈經年去會還，漢月幾夜圓復缺。
鴈飛那解寄音塵，月明不管人愁絕。
冢上千年不改青，怨入邊風與羌笛。
誰爲君王設此謀，縱殺畫工果何益。
至今猶使昭君村，有女炙面殊不惜。
漢已無策唐效之，公主淪棄豺狼域。
何不設備禦狂胡，人言仲舒計已疏。
不以女色媚穹廬，聖宋之德千古無。
杏花村
作者：沈繼祖
朝代：宋

杏破繁枝春意閙，牙盤堆實薦時新。
仙家種此應知味，試問廬山姓董人。
次瞿塘寄呈楊帥
作者：沈繼祖
朝代：宋

轉柁邊樓隔夕陽，竹枝歌斷送飛航。
敢同計事追韓信，每辱揚鞭問葛彊。
鴈影入江三峽冷，猿音呼月五更長。
功名歲晚貂裘弊，歸鬢應憐已點霜。
次韻答李孟達通判索鄙詩
作者：沈繼祖
朝代：宋

刪後無詩亦可憂，人言賦者古詩流。
欲聞正始今安在，須向先秦以上求。
玄酒大羹存至味，子虛亡是謾相酬。
萬人叢裏誰人曉，獨有夫君暗點頭。
游西湖用中字韻呈直院高舍人
作者：沈繼祖
朝代：宋

制兼內外文章伯，遠過當年高侍中。
運筆不停池水黑，舉觴未厭酒珠紅。
泛舟但仰膺門峻，登峴夫何湛輩同。
儻以言詩許商賜，詩工寧復恨人窮。
送楊侍郎帥江陵·其一
作者：沈繼祖
朝代：宋

王眷勤三接，儒流見一真。
維申柔且直，於尹學焉臣。
玉鉉當調化，金城要得人。
行看司馬相，端委靜邊塵。
送楊侍郎帥江陵·其二
作者：沈繼祖
朝代：宋

蜀道登門日，于今十五秋。
恩勤懷薦禰，飄泊久依劉。
茲輟中臺望，將寬北顧憂。
望之多獻納，有欲爲王留。
送楊寺丞渾父帥安康
作者：沈繼祖
朝代：宋

楊子聲名鶴在陰，詩書作帥有謀深。
開關入洛平如掌，擊楫中流酬此心。
胡運只今那得久，齊疆指日自歸侵。
君當草奏攄忠憤，所領州名力去金。
送洪內翰知太平府
作者：沈繼祖
朝代：宋

文章有正派，此派公獨傳。
中絕僅如綫，鸞膠真續弦。
自有科舉累，吾道幾棄捐。
相挻入茫昧，一律爭談玄。
誰洗新學腸，少愈自聖顛。
斯文日琢喪，未喪關諸天。
上帝實惠顧，爲時生此賢。
高文破崖岸，天地發大全。
論事似陸贄，實錄如史遷。
緒餘寄吟詠，直追風雅篇。
根本於丘軻，道德其淵源。
如奏清廟瑟，三歎遺音存。
如聞陽春曲，和者奚寡焉。
公昔在西掖，絲綸代王言。
胥吏俱腕脫，思湧驚飛泉。
玉堂久揮翰，夜席屢爲前。
禁中得頗牧，可但詞采專。
草書招贊普，傳檄定幽燕。
欲清塞北塵，自許素志堅。
經綸天下手，繪像期凌煙。
異論忽矛盾，去國何翩然。
申伯宣輔相，有時于蕃宣。
帆錦落天東，寒色與江連。
雪意聚忽散，鴈字整復偏。
行行采石江，斗酒酹謫僊。
古來文士貴，寵數極異恩。
金井沃醉面，落筆動至尊。
願言投譖者，以雪千載冤。
偉哉扶靴氣，寧復事拘攣。
異世儻同調，一繫五湖船。
送直閣劉郎中知平江府
作者：沈繼祖
朝代：宋

星郎星使兩俱優，三輔黄圖帝選侯。
萬里登瀛超弱水，一輪有月照蘇州。
刀飛雪縷誇鱸鱠，雲作奇峰簇虎丘。
太守能書傳寶帖，洞庭應寄橘千頭。
送閣學袁尚書帥蜀分得雲字韻
作者：沈繼祖
朝代：宋

秋郊時出祖，秋盡不餘分。
西湖貯秋色，護日浮輕雲。
煌煌元戎乘，行旃駐河濆。
璧水官僚多，飛蓋凝祥氛。
坐間皆詩流，觴詠更紛紜。
司成風騷將，詩壇推冠軍。
分韻召衆作，號令聽鼓鼖。
古詩重送別，今當超前聞。
偉哉益州牧，學奧窮典墳。
知略輳上前，一洗凡馬群。
久著侍臣冠，獻納趨朝昕。
全蜀謀帥重，臨遣上意勤。
惟先撫摩術，可策恢復勳。
大讎竟未復，以周事夷獯。
蜀民貧已甚，苛取猶絲棼。
公施活國手，如拯溺救焚。
未省錦城樂，侈靡徒紛紛。
行看清獻歸，以道佐吾君。
百壺致飲餞，寧復惜醉醺。
蜀都雖可賦，於公何足云。
諸葛有盛心，獨得之河汾。
贈言吾豈敢，此意渺無垠。
抑使後來者，有感於斯文。
送閤學袁尚書帥蜀·其一
作者：沈繼祖
朝代：宋

平章西事久儀圖，朝有僉言帝曰俞。
竟識向來袁彥道，無憂今有管夷吾。
漢中席捲三秦定，卞子功成兩虎俱。
根本所先能用蜀，况乘興運即擒胡。
蜀備三邊北最多，西南未易便包戈。
嗟哉作俑茶鹽酒，久矣疲民戰守和。
築室道謀須勇决，養魚沸鼎益煩苛。
歸來便把中書筆，留與兒童日詠歌。
送閤學袁尚書帥蜀·其二
作者：沈繼祖
朝代：宋

兵書一篋老空休，尚記當年寓益州。
捫蝨蓋嘗談世事，鱠鱸聊復寄扁舟。
我方泥飲誇嚴尹，公喜逢時過武侯。
作此短歌懷感遇，運斤班郢獨包羞。
題歸州黄教授魯齋
作者：沈繼祖
朝代：宋

魯齋居士自忘機，丈席凝塵日下帷。
甫也猶爲老賓客，參乎獨得道精微。
奏篇已草三千牘，大厦當求四十圍。
行矣道山鄰日月，未容巴蜀久相依。
和孔司封题蓬莱阁
作者：沈绅
朝代：宋
体裁：七言律诗

三山对峙海中央，高阁新题紫翠房。玉铉相君颁瑞地，金貂仙子挂冠乡。云随步武鳌头稳，风满中裾鹤背凉。吸尽流霞不知醉，直须乘月据胡床。
送程给事知越州·其一
作者：沈绅
朝代：宋

天街雨歇槐飞花，镇东新府腰青緺。晓排阊阖辞玉皇，肃斋先过文德衙。赤墀再拜升东涂，赭袍前对明朱霞。公行早为上所器，恩言褒宠何光华。翰林紫微文章公，欢然惜去宴头加。东堂西府争落笔，诗艳万丈灵星槎。行周四方心尚壮，劲气晚节开胡沙。东南便乡久思归，翠岩白水得地嘉。秋风鲈鱼正鲜肥，旗鼓满城看过家。吾乡禹功有馀烈，旧俗质厚民不哗。比年天时苦荒札，大资公已勤栉爬。行当下车镇清和，仁贤相继自足夸。蓬莱到日望三山，海波浸眼穷天涯。酒浓诗豪真乐都，莫为画船留若耶。公才甚高宜大用，归来禁鼓听新挝。
送程给事知越州·其一
作者：沈绅
朝代：宋

天街雨歇槐飞花，镇东新府腰青緺。
晓排阊阖辞玉皇，肃斋先过文德衙。
赤墀再拜升东涂，赭袍前对明朱霞。
公行早为上所器，恩言褒宠何光华。
翰林紫微文章公，欢然惜去宴头加。
东堂西府争落笔，诗艷万丈灵星槎。
行周四方心尚壮，劲气晚节开胡沙。
东南便乡久思归，翠岩白水得地嘉。
秋风鲈鱼正鲜肥，旗鼓满城看过家。
吾乡禹功有余烈，旧俗质厚民不譁。
比年天时苦荒札，大资公已勤栉爬。
行当下车镇清和，仁贤相继自足夸。
蓬莱到日望三山，海波浸眼穷天涯。
酒浓诗豪真乐都，莫为画船留若耶。
公才甚高宜大用，归来禁鼓听新挝。
送程给事知越州·其二
作者：沈绅
朝代：宋
体裁：七言律诗

千兵督府占楼居，刻锁君门一夕虚。为厌承明新递直，却探禹穴旧藏书。家头鼓角闻初近，座上湖山画不如。一道政清貔虎肃，四星密拱紫微车。
题寒亭山壁
作者：沈绅
朝代：宋
体裁：古风

元子此始来，大暑生冻骨。名亭阳崖角，高文犹仿佛。我行冰雪天，噤语揖风物。银江走碧涨，九疑抱云窟。它年名不磨，至者戒无忽。
三月晦日即席和章帅侍郎
作者：沈继祖
朝代：宋

玉帐清无一点尘，浃旬休暇乐延宾。
二天共醉千钟酒，三月惟余一日春。
风急鸟雏犹唤友，雨晴燕子也留人。
骊珠八七盈怀袖，归去行囊喜不贫。
三月晦日即席和章帅侍郎
作者：沈继祖
朝代：宋

玉帐清无一点尘，浃旬休暇乐延宾。二天共醉千钟酒，三月惟馀一日春。风急鸟雏犹唤友，雨晴燕子也留人。骊珠八七盈怀袖，归去行囊喜不贫。
上扬州钱帅
作者：沈继祖
朝代：宋

名世半千推硕德，淮南第一是扬州。
一尘不动边民乐，知有威声慑虏酋。
人谓儒生将略疏，世人元未识真儒。
天下武夫俱夺气，钱公赤手缚于菟。
丰水有芑岂不仕，论者以为数世仁。
寿皇所以遗嗣圣，如此真材有几人。
夷虏久知唐李揆，近闻松漠抗毡车。
虏在目中余事耳，不烦遥度扫穹庐。
天津桥上骑馿客，儒者知兵似晋公。
五大在边非所称，谋谟合在庙堂中。
春风十里杨花路，天下花中独有琼。
樽俎折衝多胜赏，一时纸贵有诗声。
淮南好客词人盛，风雅而来大小山。
旧客尚余枚叟在，秋风零落鬓毛班。
联名鴈塔终呈再，讨贼螺川又几年。
范叔一寒今若此，绨袍或有故人怜。
少陵去阆依严郑，彭泽还家太守贤。
北道主人天下士，何须羞涩问囊钱。
万事消磨独有诗，人言此派在江西。
所期诵句百僚上，佳士由来经品题。
上扬州钱帅
作者：沈继祖
朝代：宋

名世半千推硕德，淮南第一是扬州。一尘不动边民乐，知有威声慑虏酋。人谓儒生将略疏，世人元未识真儒。天下武夫俱夺气，钱公赤手缚于菟。丰水有芑岂不仕，论者以为数世仁。寿皇所以遗嗣圣，如此真材有几人。夷虏久知唐李揆，近闻松漠抗毡车。虏在目中馀事耳，不烦遥度扫穹庐。天津桥上骑驴客，儒者知兵似晋公。五大在边非所称，谋谟合在庙堂中。春风十里杨花路，天下花中独有琼。樽俎折冲多胜赏，一时纸贵有诗声。淮南好客词人盛，风雅而来大小山。旧客尚馀枚叟在，秋风零落鬓毛班。联名雁塔终呈再，讨贼螺川又几年。范叔一寒今若此，绨袍或有故人怜。少陵去阆依严郑，彭泽还家太守贤。北道主人天下士，何须羞涩问囊钱。万事消磨独有诗，人言此派在江西。所期诵句百僚上，佳士由来经品题。
上章帅侍郎
作者：沈继祖
朝代：宋

太平之兆从西起，西方人兮独宏伟。中兴三相西蜀英，魏雍沂国封鼎峙。得君之专不约同，应龙翔云鱼有水。大勋将集自有时，时望今归章夫子。岷峨英气蟠千年，十年郁蟠一朝启。固应世命生大材，天下重轻之所系。六鳌不动海岳崇，八柱檠天穹窿倚。寿皇燕翼贻孙谋，寘公从橐良有以。龙蟠虎踞帝王都，居守重任不轻畀。神州陆沉五终星，有雠未复己三世。经营江表诚急先，移镇上流实隆委。议和但苟朝夕安，岁输金缯殊未已。无事坐养百万师，所虑民贫财益匮。胡雏何知蓄狂谋，天其启我或在此。荆州昔号用武国，曹瞒落笔惊刘备。况今吴蜀势连衡，乘时振槁悉披靡。料人当要知料己，上策由来当自治。实边至计耕与桑，祖逖未可成败议。祖宗德泽在遗黎，中原自有壶浆至。我公恩信结人深，岂独长城贤万里。尝闻机会不容发，尚父宵征奚暇寐。诸葛手握将相权，愿改吾短不自恃。其心休休能有容，即是古人勋业地。往时韩富屡守藩，以养威望须历试。一旦大用无间言，列圣用人有深意。虽然五大不在边，端委面槐乃公位。玄龄如晦不言功，持效于君兼众美。大江之西有癯儒，半生混迹渔樵里。兵书一箧老无功，耿耿但馀忧国泪。一官漫仕不疗饥，五斗折腰安敢耻。沮漳时倚仲宣楼，往事成尘谁复纪。此生幸识元紫芝，今为晏御尤自喜。冯驩欲歌归来乎，绕朝有策不用耳。函关请封一丸泥，赞普可招尺书纸。我思古人不可见，空对孤灯慕青史。公能挈之于沉渊，犹拟楯墨书檄字。举似孙郎帐下儿，或能道人意中事。
上章帅侍郎·其一
作者：沈继祖
朝代：宋

太平之兆从西起，西方人兮独宏伟。中兴三相西蜀英，魏雍沂国封鼎峙。得君之专不约同，应龙翔云鱼有水。大勋将集自有时，时望今归章夫子。岷峨英气蟠千年，十年郁蟠一朝启。固应世命生大材，天下重轻之所系。六鳌不动海岳崇，八柱檠天穹窿倚。
上章帅侍郎·其一
作者：沈继祖
朝代：宋

太平之兆从西起，西方人兮独宏伟。
中兴三相西蜀英，魏雍沂国封鼎峙。
得君之专不约同，应龙翔云鱼有水。
大勋将集自有时，时望今归章夫子。
岷峨英气蟠千年，十年鬰蟠一朝启。
固应世命生大材，天下重轻之所繫。
六鳌不动海岳崇，八柱檠天穹窿倚。
上章帅侍郎·其二
作者：沈继祖
朝代：宋

寿皇燕翼贻孙谋，寘公从橐良有以。龙蟠虎踞帝王都，居守重任不轻畀。神州陆沉五终星，有雠未复己三世。经营江表诚急先，移镇上流实隆委。议和但苟朝夕安，岁输金缯殊未已。无事坐养百万师，所虑民贫财益匮。胡雏何知蓄狂谋，天其启我或在此。荆州昔号用武国，曹瞒落笔惊刘备。况今吴蜀势连衡，乘时振槁悉披靡。料人当要知料己，上策由来当自治。实边至计耕与桑，祖逖未可成败议。祖宗德泽在遗黎，中原自有壶浆至。我公恩信结人深，岂独长城贤万里。尝闻机会不容发，尚父宵征奚暇寐。诸葛手握将相权，愿改吾短不自恃。其心休休能有容，即是古人勋业地。往时韩富屡守藩，以养威望须历试。一旦大用无间言，列圣用人有深意。虽然五大不在边，端委面槐乃公位。玄龄如晦不言功，持效于君兼众美。大江之西有癯儒，半生混迹渔樵里。兵书一箧老无功，耿耿但馀忧国泪。一官漫仕不疗饥，五斗折腰安敢耻。沮漳时倚仲宣楼，往事成尘谁复纪。此生幸识元紫芝，今为晏御尤自喜。冯驩欲歌归来乎，绕朝有策不用耳。函关请封一丸泥，赞普可招尺书纸。我思古人不可见，空对孤灯慕青史。公能挈之于沉渊，犹拟楯墨书檄字。举似孙郎帐下儿，或能道人意中事。
上章帅侍郎·其二
作者：沈继祖
朝代：宋

寿皇燕翼贻孙谋，寘公从橐良有以。
龙蟠虎踞帝王都，居守重任不轻畀。
神州陆沉五终星，有雠未復己三世。
经营江表诚急先，移镇上流实隆委。
议和但苟朝夕安，岁输金缯殊未已。
无事坐养百万师，所虑民贫财益匮。
胡雏何知蓄狂谋，天其启我或在此。
荆州昔号用武国，曹瞒落笔惊刘备。
况今吴蜀势连衡，乘时振槁悉披靡。
料人当要知料己，上策由来当自治。
实边至计耕与桑，祖逖未可成败议。
祖宗德泽在遗黎，中原自有壶浆至。
我公恩信结人深，岂独长城贤万里。
尝闻机会不容髮，尚父宵征奚暇寐。
诸葛手握将相权，愿改吾短不自恃。
其心休休能有容，即是古人勋业地。
往时韩富屡守藩，以养威望须历试。
一旦大用无间言，列圣用人有深意。
虽然五大不在边，端委面槐乃公位。
玄龄如晦不言功，持效于君兼众美。
大江之西有癯儒，半生混迹渔樵裏。
兵书一箧老无功，耿耿但余忧国泪。
一官漫仕不疗饥，五斗折腰安敢耻。
沮漳时倚仲宣楼，往事成尘谁復纪。
此生幸识元紫芝，今为晏御尤自喜。
冯驩欲歌归来乎，绕朝有策不用耳。
函关请封一丸泥，赞普可招尺书纸。
我思古人不可见，空对孤灯慕青史。
公能挈之于沉渊，犹拟楯墨书檄字。
举似孙郎帐下儿，或能道人意中事。
俞舜俞作墨梅八轴皆取古人诗句请余赋之
作者：沈继祖
朝代：宋

天生万物俱森罗，诗人于梅诗独多。不言成蹊桃与李，何敢当此不类歌。由来画中有新诗，俞君造次以笔追。浑然莫知诗画异，手与心犹不自知。红杏花开惊羯鼓，虞美草认歌声舞。笔能招此玉梅梦，花非解语如欲语。我生身世两茫茫，独与此花交分长。书窗有月半弄影，山驿无风远有香。溪流落英送我别，谁念孤芳增皎洁。此时我有万斛愁，吹断参差山石裂。吴霜忽点双鬓华，故人各在天一涯。南望一枝书断绝，临风不复三叹嗟。天花何曾著禅定，百忧炼心澄古井。世有铁心石肠人，举似我诗应首肯。
俞舜俞作墨梅八轴皆取古人诗句请余赋之
作者：沈继祖
朝代：宋

天生万物俱森罗，诗人于梅诗独多。
不言成蹊桃与李，何敢当此不类歌。
由来画中有新诗，俞君造次以笔追。
浑然莫知诗画异，手与心犹不自知。
红杏花开惊羯鼓，虞美草认歌声舞。
笔能招此玉梅梦，花非解语如欲语。
我生身世两茫茫，独与此花交分长。
书窗有月半弄影，山驿无风远有香。
溪流落英送我别，谁念孤芳增皎洁。
此时我有万斛愁，吹断参差山石裂。
吴霜忽点双鬓华，故人各在天一涯。
南望一枝书断绝，临风不復三叹嗟。
天花何曾着禅定，百忧炼心澄古井。
世有铁心石肠人，举似我诗应首肯。
又代上张帅太尉
作者：沈继祖
朝代：宋

三杰人材有重轻，子房呼字不呼名。天授家传此韬略，固应堂上有奇兵。方虎成功张仲在，惟忠与孝一心纯。英姿鹦鹉洲前见，异日麒麟閤上人。挟纩皆由一语温，吮疽效命亦前闻。听得武昌军士说，张家军比岳家军。元颜辛巳寇边日，十骑能收唐邓州。奈何养兵一百万，岁以金缯遗虏囚。春秋尚复九世雠，和议于今六十秋。诸将宁无持禄念，将军必不为身谋。
又代上张帅太尉
作者：沈继祖
朝代：宋

三杰人材有重轻，子房呼字不呼名。
天授家传此韬略，固应堂上有奇兵。
方虎成功张仲在，惟忠与孝一心纯。
英姿鹦鹉洲前见，异日麒麟閤上人。
挟纩皆由一语温，吮疽效命亦前闻。
听得武昌军士说，张家军比岳家军。
元颜辛巳寇边日，十骑能收唐邓州。
奈何养兵一百万，岁以金缯遗虏囚。
春秋尚復九世雠，和议于今六十秋。
诸将宁无持禄念，将军必不为身谋。
友善堂为张以道题
作者：沈继祖
朝代：宋

上士与下士，多闻或寡闻。
子诚能尚友，我亦叹离羣。
磨琢功当进，金兰志不分。
孝标何所见，但广绝交文。
友善堂为张以道题
作者：沈继祖
朝代：宋

上士与下士，多闻或寡闻。子诚能尚友，我亦叹离群。磨琢功当进，金兰志不分。孝标何所见，但广绝交文。
和阎帅侍郎见寄
作者：沈继祖
朝代：宋

全荆百万兵屯云，甲光耀日争晶荧。中有诗书礼乐帅，声色不动今孔明。幕府昼闲多啸咏，风流文采被诸生。嗟予入蜀四载久，恨未得承謦欬声。今为属县方托迹，似闻号召将朝京。荆州一纸贤十部，字画飞动诗语清。居然二妙到蔀屋，再拜庄诵心已倾。忆昔锦城秋月里，张侯更迭赋歌行。人生聚散不可料，如月圆缺与阴晴。岂期斐章辱赐和，骊珠宝璐箧笥盈。傥因徐辟见孟子，有志未就公其成。
和阎帅侍郎见寄
作者：沈继祖
朝代：宋

全荆百万兵屯云，甲光耀日争晶荧。
中有诗书礼乐帅，声色不动今孔明。
幕府昼闲多啸咏，风流文采被诸生。
嗟予入蜀四载久，恨未得承謦欬声。
今为属县方託迹，似闻号召将朝京。
荆州一纸贤十部，字画飞动诗语清。
居然二妙到蔀屋，再拜庄诵心已倾。
忆昔锦城秋月裏，张侯更迭赋歌行。
人生聚散不可料，如月圆缺与阴晴。
岂期斐章辱赐和，骊珠宝璐箧笥盈。
傥因徐辟见孟子，有志未就公其成。
和黄叔万游西湖韵
作者：沈继祖
朝代：宋

城西去天才尺五，溯游从之不脩阻。西湖春水涨旧痕，葡萄盎盎浮春醑。鱼成队阵影虚游，禽呼友朋声乐与。船行是处有佳趣，芳草和烟迷断浦。小桥曲径通深幽，疑在阆风与玄圃。花飞犹有半妆在，柳长尚作画眉妩。酒中之仙仅八人，把杯谁是湖山主。楼台倒影俯清漪，密树摇风翠交舞。妙处政自落笔难，安得君房妙言语。只将剧饮饯残春，一醉忘形到尔汝。黄香可人招不来，云烟落纸英词吐。三年与君巴峡游，至今诗名播西土。金华不生有嫡孙，一时纸贵人争睹。维莫之春作兹游，绝忆苏仙赋东武。从今风月三千篇，要扫冰溪九万楮。芰荷立水更重游，当戒行厨治尊俎。
和黄叔万游西湖韵
作者：沈继祖
朝代：宋

城西去天纔尺五，遡游从之不修阻。
西湖春水涨旧痕，葡萄盎盎浮春醑。
鱼成队阵影虚游，禽呼友朋声乐与。
船行是处有佳趣，芳草和烟迷断浦。
小桥曲径通深幽，疑在阆风与玄圃。
花飞犹有半粧在，柳长尚作画眉妩。
酒中之仙仅八人，把杯谁是湖山主。
楼台倒影俯清漪，密树摇风翠交舞。
妙处政自落笔难，安得君房妙言语。
只将剧饮饯残春，一醉忘形到尔汝。
黄香可人招不来，云烟落纸英词吐。
三年与君巴峡游，至今诗名播西土。
金华不生有嫡孙，一时纸贵人争覩。
维莫之春作兹游，绝忆苏仙赋东武。
从今风月三千篇，要扫冰溪九万楮。
芰荷立水更重游，当戒行厨治尊俎。
寄题新昌簿厅绿阴亭
作者：沈继祖
朝代：宋
体裁：七言律诗

洛下追收黄耳信，林间闻创绿阴亭。千章古树虚帘接，四月清风羽扇停。兄弟头颅时感叹，江湖岁月久飘零。对床夜话知他日，幽赏如何得细听。
山斋诗
作者：沈继祖
朝代：宋
体裁：七言绝句

置之一壑谢鲲像，画入三峰潘阆图。二子居山真得趣，山斋曾为写真无。
昭君村
作者：沈继祖
朝代：宋

黄沙漫空天一色，漠北阴山断行迹。明妃辞汉适单于，委骨胡沙无来日。心事欲向琵琶传，天荒地老何人识。胡雁经年去会还，汉月几夜圆复缺。雁飞那解寄音尘，月明不管人愁绝。冢上千年不改青，怨入边风与羌笛。谁为君王设此谋，纵杀画工果何益。至今犹使昭君村，有女炙面殊不惜。汉已无策唐效之，公主沦弃豺狼域。何不设备禦狂胡，人言仲舒计已疏。不以女色媚穹庐，圣宋之德千古无。
昭君村
作者：沈继祖
朝代：宋

黄沙漫空天一色，漠北阴山断行迹。
明妃辞汉适单于，委骨胡沙无来日。
心事欲向琵琶传，天荒地老何人识。
胡鴈经年去会还，汉月几夜圆復缺。
鴈飞那解寄音尘，月明不管人愁绝。
冢上千年不改青，怨入边风与羌笛。
谁为君王设此谋，纵杀画工果何益。
至今犹使昭君村，有女炙面殊不惜。
汉已无策唐效之，公主沦弃豺狼域。
何不设备御狂胡，人言仲舒计已疏。
不以女色媚穹庐，圣宋之德千古无。
杏花村
作者：沈继祖
朝代：宋
体裁：七言绝句

杏破繁枝春意闹，牙盘堆实荐时新。仙家种此应知味，试问庐山姓董人。
次瞿塘寄呈杨帅
作者：沈继祖
朝代：宋

转柁边楼隔夕阳，竹枝歌断送飞航。敢同计事追韩信，每辱扬鞭问葛彊。雁影入江三峡冷，猿音呼月五更长。功名岁晚貂裘弊，归鬓应怜已点霜。
次瞿塘寄呈杨帅
作者：沈继祖
朝代：宋

转柁边楼隔夕阳，竹枝歌断送飞航。
敢同计事追韩信，每辱扬鞭问葛彊。
鴈影入江三峡冷，猿音呼月五更长。
功名岁晚貂裘弊，归鬓应怜已点霜。
次韵答李孟达通判索鄙诗
作者：沈继祖
朝代：宋

删后无诗亦可忧，人言赋者古诗流。
欲闻正始今安在，须向先秦以上求。
玄酒大羹存至味，子虚亡是谩相酬。
万人丛裏谁人晓，独有夫君暗点头。
次韵答李孟达通判索鄙诗
作者：沈继祖
朝代：宋

删后无诗亦可忧，人言赋者古诗流。欲闻正始今安在，须向先秦以上求。玄酒大羹存至味，子虚亡是谩相酬。万人丛里谁人晓，独有夫君暗点头。
游西湖用中字韵呈直院高舍人
作者：沈继祖
朝代：宋

制兼内外文章伯，远过当年高侍中。运笔不停池水黑，举觞未厌酒珠红。泛舟但仰膺门峻，登岘夫何湛辈同。傥以言诗许商赐，诗工宁复恨人穷。
游西湖用中字韵呈直院高舍人
作者：沈继祖
朝代：宋

制兼内外文章伯，远过当年高侍中。
运笔不停池水黑，举觞未厌酒珠红。
泛舟但仰膺门峻，登岘夫何湛辈同。
傥以言诗许商赐，诗工宁復恨人穷。
爱民堂为涪陵卢使君题
作者：沈继祖
朝代：宋

我来盛山郡，从公岁及朞。
公之字鳏寡，乳保于婴儿。
公去再改岁，所去尤见思。
至今盛山民，敬奉卢公祠。
借留既不遂，涪江移州麾。
两地虽少异，所爱则均施。
去秋少城役，与公同试闱。
把臂道畴昔，耿耿青灯期。
对床风雨夜，夜语惊闻鷄。
日有文字乐，唱酬多新诗。
讫事遍游览，扁舟更同归。
涪陵五日留，民物何熙熙。
道中行歌者，拍手童稚嬉。
终岁闾里间，不闻吏卒追。
皆曰贤太守，父母其忍欺。
政成多休暇，百废举无遗。
美哉轮奂新，有堂崇故基。
名堂形至意，爱民真天资。
同时王别驾，誉处出一辞。
醉余书牓字，银鈎照江湄。
有客涪陵来，称颂世所稀。
坐想觞咏乐，形留而神驰。
愿同邹湛辈，记名千载垂。
惟公甚盛德，岂待于发挥。
当闻卜式语，治民适其宜。
辟如牧羊者，败群当去之。
雪霜与雨露，天以成四时。
威克与刚克，要不伤于慈。
公藴经纶妙，未易坐井窥。
因诗赞一二，以诏来者知。
爱民堂为涪陵卢使君题
作者：沈继祖
朝代：宋

我来盛山郡，从公岁及期。公之字鳏寡，乳保于婴儿。公去再改岁，所去尤见思。至今盛山民，敬奉卢公祠。借留既不遂，涪江移州麾。两地虽少异，所爱则均施。去秋少城役，与公同试闱。把臂道畴昔，耿耿青灯期。对床风雨夜，夜语惊闻鸡。日有文字乐，唱酬多新诗。讫事遍游览，扁舟更同归。涪陵五日留，民物何熙熙。道中行歌者，拍手童稚嬉。终岁闾里间，不闻吏卒追。皆曰贤太守，父母其忍欺。政成多休暇，百废举无遗。美哉轮奂新，有堂崇故基。名堂形至意，爱民真天资。同时王别驾，誉处出一辞。醉馀书榜字，银钩照江湄。有客涪陵来，称颂世所稀。坐想觞咏乐，形留而神驰。愿同邹湛辈，记名千载垂。惟公甚盛德，岂待于发挥。当闻卜式语，治民适其宜。辟如牧羊者，败群当去之。雪霜与雨露，天以成四时。威克与刚克，要不伤于慈。公蕴经纶妙，未易坐井窥。因诗赞一二，以诏来者知。
送杨侍郎帅江陵
作者：沈继祖
朝代：宋

王眷勤三接，儒流见一真。维申柔且直，于尹学焉臣。玉铉当调化，金城要得人。行看司马相，端委静边尘。蜀道登门日，于今十五秋。恩勤怀荐祢，飘泊久依刘。兹辍中台望，将宽北顾忧。望之多献纳，有欲为王留。
送杨侍郎帅江陵·其一
作者：沈继祖
朝代：宋
体裁：五言律诗

王眷勤三接，儒流见一真。维申柔且直，于尹学焉臣。玉铉当调化，金城要得人。行看司马相，端委静边尘。
送杨侍郎帅江陵·其二
作者：沈继祖
朝代：宋
体裁：五言律诗

蜀道登门日，于今十五秋。恩勤怀荐祢，飘泊久依刘。兹辍中台望，将宽北顾忧。望之多献纳，有欲为王留。
送杨寺丞浑父帅安康
作者：沈继祖
朝代：宋
体裁：七言律诗

杨子声名鹤在阴，诗书作帅有谋深。开关入洛平如掌，击楫中流酬此心。胡运只今那得久，齐疆指日自归侵。君当草奏摅忠愤，所领州名力去金。
送洪内翰知太平府
作者：沈继祖
朝代：宋

文章有正派，此派公独传。
中绝仅如綫，鸾胶真续弦。
自有科举累，吾道几弃捐。
相挻入茫昧，一律争谈玄。
谁洗新学肠，少愈自圣颠。
斯文日琢丧，未丧关诸天。
上帝实惠顾，为时生此贤。
高文破崖岸，天地发大全。
论事似陆贽，实录如史迁。
绪余寄吟咏，直追风雅篇。
根本于丘轲，道德其渊源。
如奏清庙瑟，三叹遗音存。
如闻阳春曲，和者奚寡焉。
公昔在西掖，丝纶代王言。
胥吏俱腕脱，思涌惊飞泉。
玉堂久挥翰，夜席屡为前。
禁中得颇牧，可但词采专。
草书招赞普，传檄定幽燕。
欲清塞北尘，自许素志坚。
经纶天下手，绘像期凌烟。
异论忽矛盾，去国何翩然。
申伯宣辅相，有时于蕃宣。
帆锦落天东，寒色与江连。
雪意聚忽散，鴈字整復偏。
行行采石江，斗酒酹谪僊。
古来文士贵，宠数极异恩。
金井沃醉面，落笔动至尊。
愿言投谮者，以雪千载冤。
伟哉扶靴气，宁復事拘挛。
异世傥同调，一繫五湖船。
送洪内翰知太平府
作者：沈继祖
朝代：宋

文章有正派，此派公独传。中绝仅如线，鸾胶真续弦。自有科举累，吾道几弃捐。相挻入茫昧，一律争谈玄。谁洗新学肠，少愈自圣颠。斯文日琢丧，未丧关诸天。上帝实惠顾，为时生此贤。高文破崖岸，天地发大全。论事似陆贽，实录如史迁。绪馀寄吟咏，直追风雅篇。根本于丘轲，道德其渊源。如奏清庙瑟，三叹遗音存。如闻阳春曲，和者奚寡焉。公昔在西掖，丝纶代王言。胥吏俱腕脱，思涌惊飞泉。玉堂久挥翰，夜席屡为前。禁中得颇牧，可但词采专。草书招赞普，传檄定幽燕。欲清塞北尘，自许素志坚。经纶天下手，绘像期凌烟。异论忽矛盾，去国何翩然。申伯宣辅相，有时于蕃宣。帆锦落天东，寒色与江连。雪意聚忽散，雁字整复偏。行行采石江，斗酒酹谪仙。古来文士贵，宠数极异恩。金井沃醉面，落笔动至尊。愿言投谮者，以雪千载冤。伟哉扶靴气，宁复事拘挛。异世傥同调，一系五湖船。
送直阁刘郎中知平江府
作者：沈继祖
朝代：宋

星郎星使两俱优，三辅黄图帝选侯。
万里登瀛超弱水，一轮有月照苏州。
刀飞雪缕夸鲈鲙，云作奇峰簇虎丘。
太守能书传宝帖，洞庭应寄橘千头。
送直阁刘郎中知平江府
作者：沈继祖
朝代：宋

星郎星使两俱优，三辅黄图帝选侯。万里登瀛超弱水，一轮有月照苏州。刀飞雪缕誇鲈鲙，云作奇峰簇虎丘。太守能书传宝帖，洞庭应寄橘千头。
送閤学袁尚书帅蜀·其一
作者：沈继祖
朝代：宋
体裁：七言律诗

平章西事久仪图，朝有佥言帝曰俞。竟识向来袁彦道，无忧今有管夷吾。汉中席捲三秦定，卞子功成两虎俱。根本所先能用蜀，况乘兴运即擒胡。
送閤学袁尚书帅蜀·其一
作者：沈继祖
朝代：宋

平章西事久仪图，朝有佥言帝曰俞。竟识向来袁彦道，无忧今有管夷吾。汉中席捲三秦定，卞子功成两虎俱。根本所先能用蜀，况乘兴运即擒胡。蜀备三边北最多，西南未易便包戈。嗟哉作俑茶盐酒，久矣疲民战守和。筑室道谋须勇决，养鱼沸鼎益烦苛。归来便把中书笔，留与儿童日咏歌。
送閤学袁尚书帅蜀·其二
作者：沈继祖
朝代：宋
体裁：七言律诗

兵书一箧老空休，尚记当年寓益州。扪虱盖尝谈世事，鲙鲈聊复寄扁舟。我方泥饮誇严尹，公喜逢时过武侯。作此短歌怀感遇，运斤班郢独包羞。
送閤学袁尚书帅蜀·其二
作者：沈继祖
朝代：宋

兵书一箧老空休，尚记当年寓益州。
扪蝨盖尝谈世事，鲙鲈聊復寄扁舟。
我方泥饮夸严尹，公喜逢时过武侯。
作此短歌怀感遇，运斤班郢独包羞。
送閤学袁尚书帅蜀·其二
作者：沈继祖
朝代：宋
体裁：七言律诗

蜀备三边北最多，西南未易便包戈。嗟哉作俑茶盐酒，久矣疲民战守和。筑室道谋须勇决，养鱼沸鼎益烦苛。归来便把中书笔，留与儿童日咏歌。
送阁学袁尚书帅蜀分得云字韵
作者：沈继祖
朝代：宋

秋郊时出祖，秋尽不余分。
西湖贮秋色，护日浮轻云。
煌煌元戎乘，行旃驻河濆。
璧水官僚多，飞盖凝祥氛。
坐间皆诗流，觞咏更纷纭。
司成风骚将，诗坛推冠军。
分韵召众作，号令听鼓鼖。
古诗重送别，今当超前闻。
伟哉益州牧，学奥穷典坟。
知略辏上前，一洗凡马群。
久着侍臣冠，献纳趋朝昕。
全蜀谋帅重，临遣上意勤。
惟先抚摩术，可策恢復勋。
大雠竟未復，以周事夷獯。
蜀民贫已甚，苛取犹丝棼。
公施活国手，如拯溺救焚。
未省锦城乐，侈靡徒纷纷。
行看清献归，以道佐吾君。
百壶致饮饯，宁復惜醉醺。
蜀都虽可赋，于公何足云。
诸葛有盛心，独得之河汾。
赠言吾岂敢，此意渺无垠。
抑使后来者，有感于斯文。
送阁学袁尚书帅蜀分得云字韵
作者：沈继祖
朝代：宋

秋郊时出祖，秋尽不馀分。西湖贮秋色，护日浮轻云。煌煌元戎乘，行旃驻河濆。璧水官僚多，飞盖凝祥氛。坐间皆诗流，觞咏更纷纭。司成风骚将，诗坛推冠军。分韵召众作，号令听鼓鼖。古诗重送别，今当超前闻。伟哉益州牧，学奥穷典坟。知略辏上前，一洗凡马群。久著侍臣冠，献纳趋朝昕。全蜀谋帅重，临遣上意勤。惟先抚摩术，可策恢复勋。大雠竟未复，以周事夷獯。蜀民贫已甚，苛取犹丝棼。公施活国手，如拯溺救焚。未省锦城乐，侈靡徒纷纷。行看清献归，以道佐吾君。百壶致饮饯，宁复惜醉醺。蜀都虽可赋，于公何足云。诸葛有盛心，独得之河汾。赠言吾岂敢，此意渺无垠。抑使后来者，有感于斯文。
题归州黄教授鲁斋
作者：沈继祖
朝代：宋
体裁：七言律诗

鲁斋居士自忘机，丈席凝尘日下帷。甫也犹为老宾客，参乎独得道精微。奏篇已草三千牍，大厦当求四十围。行矣道山邻日月，未容巴蜀久相依。
代人作壽詩·其一
作者：沈與求
朝代：宋

老人明處識斜河，曾占充閭爽氣多。
蚤以才名凌屈宋，戲將詩律鬬陰何。
丹臺舊綴神仙籍，黄屋仍垂將相科。
禮絕座間公未晚，且提鴻筆上鑾坡。
代人作壽詩·其二
作者：沈與求
朝代：宋

英氣超超不可親，温然笑語便生春。
絳帷久屬宗師任，紫橐方參侍從臣。
八面文章寧有敵，一門忠孝信無倫。
山東出相公家事，只擬尊前詠大椿。
何亨老築堂里第榜曰安虛蓋取司馬子微不受外不逐外之說屬某賦詩以見意云
作者：沈與求
朝代：宋

幻境如群狙，喜怒眩名實。
憐渠千刼迷，墮此一念失。
世路波濤翻，時事風雨疾。
胡爲隨物遷，坐此方寸窒。
使君超世姿，軒裳起儒術。
神交赤城仙，妙解窮隱密。
向來心泰然，初不計升黜。
危堂榜新顔，要以名自律。
窗扉敞深明，空華亂初日。
變滅驚須臾，蔽虧隔纖悉。
了知內觀融，天光發虛室。
山林猿鶴儔，廊廟鵷鸞匹。
静躁塗或殊，出處心本一。
清都五城開，真仙羅輔弼。
行矣朝紫皇，啟沃造前膝。
功名戲劇成，志願談笑畢。
它年容買鄰，儻不傲蓬蓽。
何子楚爲范明倫賦九疑石石吾不及見也讀詩可以知其巑岏秀峙之狀吾累卞峰石爲小寒林興寄不淺用其韻并及之
作者：沈與求
朝代：宋

峩弁千峰倚天碧，上有修筠材可篴。
月明三弄面巉巖，驚起哀猿啼峭壁。
兒童斵石攅青瑤，寒林蕭蕭吹墮樵。
坐令結習落幽夢，芒鞋竹杖歸路遙。
覺來隻影徒相守，哦子清詩筆如口。
眼中何必小玲瓏，仿像九疑當戶牖。
神丹已失大江漘，誰與安期追後塵。
分天隔日不可到，使我目斷蒼梧雲。
倦夜
作者：沈與求
朝代：宋

獨坐苦無賴，開軒懷抱空。
徘徊簾上月，淅瀝竹間風。
清影迷篝火，哀音咽砌蟲。
怪來寒次骨，霜氣已冥濛。
僕夫自燕山來云有次律兄書被盜失去
作者：沈與求
朝代：宋

投曉平安使，倉皇扣倚廬。
修塗幸及此，細語問何如。
云自三關道，曾持一紙書。
崎嶇經寇難，隻影到鄉閭。
允迪招行簡卜居鸕鶿谷僕意羨之作詩送行兼以自見·其一
作者：沈與求
朝代：宋

嚴陵灘下鸕鶿谷，聞道元英舊隱廬。
鼻祖名高詩格在，耳孫才傑宦情疏。
漫山松桂雁行立，入隖茅茨星散居。
知爲劉郎賦招隱，莫教花落到通渠。
允迪招行簡卜居鸕鶿谷僕意羨之作詩送行兼以自見·其二
作者：沈與求
朝代：宋

少日長懷社稷憂，怪來饒舌漫多仇。
風塵冉冉百年老，霜雪蕭蕭兩鬢秋。
不辦癡床供一笑，方營隱谷賦三休。
添丁護得金鴉觜，佳處端能著我不。
允迪遣書問訊并寄示與子我唱酬佳句猥及微蹤輒用廬字韻爲二詩以報嘉惠·其一
作者：沈與求
朝代：宋

泛愛何人枉素書，銀鈎奕奕到田廬。
朋游久許貧方耐，宦學空憐老更疏。
回雁峰前應夢到，放龜池上也齋居。
相期保社同香火，口禱功名乞與渠。
允迪遣書問訊并寄示與子我唱酬佳句猥及微蹤輒用廬字韻爲二詩以報嘉惠·其二
作者：沈與求
朝代：宋

不從吏議汙丹書，恩許懷章返故廬。
投老有緣知分溢，排姦無術愧才疏。
勝流踴躍聞歸櫂，妙語吹嘘慰索居。
懷望北轅心已折，忍將時事付軒渠。
八月十七日扁舟渡錢塘江·其一
作者：沈與求
朝代：宋

一言初欲寤明君，去矣終緣丞相嗔。
鳬雁江湖真我輩，龍蛇山澤定何人。
市中未識馮延壽，門外已呼祁孔賓。
尚有憂時心未歇，西風吹淚濕綸巾。
八月十七日扁舟渡錢塘江·其二
作者：沈與求
朝代：宋

沙觜波生柁腳開，扁舟老去許歸來。
風帆一點日邊下，雪浪千堆天際迴。
城郭荒蕪迷舊隱，江山寂寞寫餘哀。
此心元自無機事，寄語輕鷗莫見猜。
再用子虛韻和呈駿發次顔·其一
作者：沈與求
朝代：宋

燈市燒春接郡樓，歲豐人樂事遨遊。
繁絃急管方連夕，痛飲高談自一流。
短帽縱堪陪勝賞，長檠那解照牢愁。
歸來卧對西窗月，獨想清光燭電眸。
再用子虛韻和呈駿發次顔·其二
作者：沈與求
朝代：宋

十里笙簫沸市樓，已占風物兩優游。
人從月窟開青嶂，燈挾星河映碧流。
曲席深杯成徑醉，長廊古寺溢清愁。
暗中我亦知公在，彊對蘭膏爲舉眸。
冬至遇雪題明因寺僧房·其一
作者：沈與求
朝代：宋

宦學差池已倦游，一犁真欲老西疇。
天公爲作豐年信，更喜將軍入蔡州。
冬至遇雪題明因寺僧房·其二
作者：沈與求
朝代：宋

遙想燕山落大花，更堪直北渡龍沙。
六師挾纊懷輕煖，取日誰能反翠華。
別群從
作者：沈與求
朝代：宋

十年勞遠夢，今日又征鞍。
雨入花梢困，風生麥浪寒。
飄零逢酒怯，老大別家難。
去矣功名事，終須把鏡看。
到吳
作者：沈與求
朝代：宋

三載故鄉別，歸帆恰到吳。
食寒新火換，天闊斷雲孤。
酒市仍依岸，漁村遠带湖。
碧山千萬疊，翻憶夢崎嶇。
劉希顔持節按縣招維心舟中小酌次維心韻·其一
作者：沈與求
朝代：宋

大艑浮溪曲，華旌暎道周。
勞農纔徹警，問俗偶成游。
王事今云棘，官稱古號遒。
正須哀疾苦，輒莫詫防秋。
劉希顔持節按縣招維心舟中小酌次維心韻·其三
作者：沈與求
朝代：宋

故國真如寄，餘生宛若浮。
巢鳩不護鵲，池鳳肯容鶖。
老木低春水，孤花带晚洲。
杯行應酹我，知復念幽憂。
劉希顔持節按縣招維心舟中小酌次維心韻·其二
作者：沈與求
朝代：宋

隨處喧銅馬，何人炫木牛。
輕捐小山句，急捍大江流。
行邁心疑醉，周爰事喜謀。
招呼隱君子，高浪兀虛舟。
劉希顔持節按縣招維心舟中小酌次維心韻·其五
作者：沈與求
朝代：宋

大邦通間道，小縣得中休。
交分傷離合，王程惜去留。
索居垂老矣，劇飲尚能不。
倦夜評今古，誰憐貉一丘。
劉希顔持節按縣招維心舟中小酌次維心韻·其四
作者：沈與求
朝代：宋

山林懷獨往，圖史縱旁捜。
此士俗間忌，吾儕句裏求。
大篇終寡和，小酌漫相酬。
腳踏溪流亂，端能醒客愁。
劉希顔提舉見過出示卞山居二詩次其韻·其一
作者：沈與求
朝代：宋

偪仄風塵際，分攜歲月賒。
向來聞避地，勝處偶爲家。
對客談鋒鋭，憂時酒量加。
中觴莫辭醉，回首又天涯。
劉希顔提舉見過出示卞山居二詩次其韻·其二
作者：沈與求
朝代：宋

小別千山隔，相看一笑温。
丹心獵風斾，華髪粲霜根。
鴨鴨争呼伴，鵶鵶自識村。
更須判劇飲，落月倒窪尊。
劉行簡見借詩稿以長句歸之
作者：沈與求
朝代：宋

文章偏忌聲名早，富貴政須門第好。
了知二物不相關，風月膏粱兼者少。
劉郎天韻真不凡，飛騰宜在蓬萊島。
年來窮愁已到骨，只有珠璣落殘稿。
紛紛餘子何能追，定向詩壇分六纛。
造物小兒亦薄相，浪付繁華給揮掃。
卻令徑坐詩人窮，只與清冷消熱惱。
向來狗監非同邑，渇盡文園尚傭保。
九原千古忽可作，如君自是不枯槁。
茅齋夜誦誰得聞，咄咄空能訴穹昊。
請君更作昇天行，勿使貧胡彊知寶。
劉資政挽詞·其一
作者：沈與求
朝代：宋

國恥忍言城下盟，忽驚河洛失清寜。
心摧寶仗離宸極，血濺轅門落將星。
請死自緣鳴越甲，乞師誰爲哭秦庭。
高名會與丘山重，一誦遺箴一涕零。
劉資政挽詞·其二
作者：沈與求
朝代：宋

志士長悲處死難，唯公勇決一言間。
結纓季路空遺跡，投閣揚雄亦厚顔。
義烈峥嶸昭國史，忠魂寂寞閟家山。
隻鷄已負它年約，下客傷心兩鬢斑。
十里巖石壁
作者：沈與求
朝代：宋

巨靈手擘青瑤璞，平削無痕看斧鑿。
六丁取將天路遙，雷電收威半空落。
至今崒嵂横道旁，絕壁萬仞青茫茫。
倚天屹立不可近，下視培塿如群羊。
蘚花斕斑風雨潰，藤梢夭矯蛟龍戲。
中開微竇走鳴泉，白虹吞吐涵秋氣。
泉流萬古潭水深，山寒無風鬰沈沈。
下田納納禾稼茂，發源沾溉初何心。
峭直誰令據當路，松柏蕭森半烟霧。
猶恐夜深魑魅驚，更遣山靈謹呵護。
千秋嶺·其一
作者：沈與求
朝代：宋

山河四塞限中原，籬落而今不復存。
豺虎晝行何日息，但餘征戍滿荒村。
千秋嶺·其二
作者：沈與求
朝代：宋

吳越江南絕壁間，可憐争國似蝸蠻。
百年父老陶王化，尚記流傳一醉顔。
南北山探梅俱未花維心從家圃折數枝以餉坐客蓋半開矣會次律兄有詩輒次韻
作者：沈與求
朝代：宋

山北山南雪意忙，梅花未肯鬬寒芳。
懸知小圃争前發，爲折疏枝分外香。
故國年華驚晼晚，老人心事伴摧藏。
更看陌上傳春信，倚杖空懷遲暮傷。
南漪堂
作者：沈與求
朝代：宋

山遶湖塘寺遶山，平生願向此中閑。
青雲白水相浮蕩，野客高僧獨往還。
少壯無嫌軒冕累，因循將恐鬢鬚斑。
南漪最是逍遙地，且挹清波濯愧顔。
即事
作者：沈與求
朝代：宋

夘酒賸澆胸礧磈，晨梳聊理髪鬅鬙。
方床自岸烏巾坐，欲校黄庭嬾未能。
即事
作者：沈與求
朝代：宋

造物勞人亦懵哉，又驅疲馬上崔嵬。
經從野店初嘗筍，行盡江村始見梅。
千里短書先夢寐，半生多難足風埃。
桔橰俯仰成何事，已念漁蓑歸去來。
即事·其一
作者：沈與求
朝代：宋

鵲噪空庭曉，霜明百尺樓。
連耞響晴日，遺穗落平疇。
黄菊疏籬晚，丹楓別岸秋。
怡情有底計，開甕玉蛆浮。
即事·其二
作者：沈與求
朝代：宋

竹樹參差合，溪流半隱扉。
雨昏鳩婦閙，風急雁奴歸。
策杖循沙步，褰裳到石磯。
游魚吾共樂，身世自依違。
即事和卓彦翼
作者：沈與求
朝代：宋

曈曨曉日上簾旌，簾外幽禽作意鳴。
呼斷故鄉千里夢，起來搔首問歸程。
同官用僕秋日詩韻述懷因復和之
作者：沈與求
朝代：宋

荷鍤相隨死便埋，達人於世豈長乖。
囊錢擬定文章價，瓢飲聊甘祭祀齋。
兒輩那知群野鶴，我曹寧復問官蛙。
何如細瀹烹茶鼎，日向松陰爇亂釵。
吳宜人挽詞
作者：沈與求
朝代：宋

壽富居然五福先，簪纓況復世蟬聯。
斷機志節酬平日，舉案風流記昔年。
上郡方蒙湯沐地，諸郎應廢蓼莪篇。
送車千乘松門道，會有雙飛鶴戾天。
吳江阻雨過豁然閣次周廉彦韻·其一
作者：沈與求
朝代：宋

花鴨呼群自拍浮，何人蓑笠在孤舟。
半生已負江湖約，不爲經行肯蹔留。
吳江阻雨過豁然閣次周廉彦韻·其三
作者：沈與求
朝代：宋

我本三生一散人，翩然小棹五湖春。
何從便結滄浪伴，纓上而今有宿塵。
吳江阻雨過豁然閣次周廉彦韻·其二
作者：沈與求
朝代：宋

濛濛小雨麥秋天，江上人家欲暮烟。
行客未能忘勝處，繫舡來伴白鷗眠。
吳門別曾宏父
作者：沈與求
朝代：宋

招手湖山初識君，眼中已復見輪囷。
清言自是一時傑，豪氣欲無千載人。
客路臨分隨夢遠，老懷論舊覺情親。
心期不免功名逼，儻記江南草樹春。
呈唐子明同年
作者：沈與求
朝代：宋

饑來驅我出蓬蒿，鬢影鬖鬖舞二毛。
黄甲浮名誇俗子，白丁結習數吾曹。
老盆貯酒心猶健，嬾架抛書趣亦高。
萬事含糊自堪樂，不須持板念徒勞。
和張仲宗送柯田山人歸隱·其一
作者：沈與求
朝代：宋

我家洄潭上，卜鄰左顧龜。
中有隱君子，孤風邈難追。
玩世逐虎鬼，祈年訊蛇醫。
籬根縣瓠壺，蔓野紛翠帷。
客至勿遽迎，借問來者誰。
和張仲宗送柯田山人歸隱·其三
作者：沈與求
朝代：宋

誰爲雙眼青，自失兩鬢黑。
溪山招客子，占勝清涼國。
古人如可作，晚歲意何及。
是中但可飲，慎勿忘酒德。
酒酣動長忿，驚問兵誰勒。
和張仲宗送柯田山人歸隱·其二
作者：沈與求
朝代：宋

窮巷車馬絕，杖屨得往來。
老儂起招呼，情話真樂哉。
意行忘早宴，佳處首重回。
月出一犬吠，柴門風爲開。
收還四方事，老子良足哀。
和張仲宗送柯田山人歸隱·其五
作者：沈與求
朝代：宋

有弟在一方，丹臆危涕横。
念言還鄉夢，遙夜懷紫荆。
忽興攬衣坐，孤燈耿青熒。
雁奴信何功，捫心愧鴻冥。
棄置復棄置，終尋白鷗盟。
和張仲宗送柯田山人歸隱·其四
作者：沈與求
朝代：宋

往年城下盟，殺氣横九有。
脱身敵中來，親戚驚老醜。
抗言半渡擊，失計推禍首。
誰能返秦璧，争欲仇魯酒。
着鞭空浪忙，好語得鷄口。
喜次律兄見過
作者：沈與求
朝代：宋

大艑軻{車我}許暫留，一樽相屬話牢愁。
封胡羯末名終在，許史金張迹浪投。
遵陸漸看鴻雁集，在原當記鶺鴒求。
它年會有相從樂，泛宅浮家萬事休。
單顔徒以盜失邑被譴赦令復官喜而有詩次其韻
作者：沈與求
朝代：宋

千里風雷起放臣，反騷端欲陋靈均。
宦情遽逐鵬程遠，喜氣猶驚鵲語新。
它日鍾魚應落夢，半生塵土未酬身。
會須更整青雲步，往事當令問水濱。
土人腊蛙見餉爲作此詩
作者：沈與求
朝代：宋

此族知何族，生涯一廢池。
似能矜喜怒，那復辨官私。
暑雨浮萍閙，秋風牡菊遲。
肯嫌同腊鼠，小嚼爲紛披。
報中有盛年休官者感而賦詩
作者：沈與求
朝代：宋

中都如海士如鱗，乘雁雙鳬亦見馴。
林下已無長往客，江頭誰伴獨醒人。
因循儻使能成事，彊健何須便乞身。
但喜高風激頽俗，要令鐘漏一番新。
夏日書事
作者：沈與求
朝代：宋

洗竹明新牖，疏泉理廢池。
破礱炊玉粒，釣鯽鱠銀絲。
假寐抛書帙，蠲煩泥酒巵。
空餘八角扇，嬾惰不能持。
夜坐·其一
作者：沈與求
朝代：宋

娟娟微月小窗東，竹裏寒聲嘯夕風。
孤客坐來驚歲晚，推愁不去酒杯空。
夜坐·其二
作者：沈與求
朝代：宋

虛堂夜寂自神清，更僕無端倦觸屏。
多謝短檠隨我老，更温檀火校黄庭。
夜坐感事
作者：沈與求
朝代：宋

沈沈夜氣歸，虛堂閉深寂。
孤燈灺餘花，寒霤韻殘滴。
醖釀萬斛愁，感槩一人敵。
何當棄短檠，陰山叱鳴鏑。
夜宿千秋嶺下田家
作者：沈與求
朝代：宋

陰壑來悲風，薄莫吹急雨。
冥冥攬寒色，咫尺暗山路。
茅簷兩三家，曲澗縈竹塢。
停車且問訊，欲止此何許。
老翁行步弱，扶杖倚門戶。
問我官何忙，野宿今無所。
向夜號狐狸，深林嘯豺虎。
甘心在擇肉，闖首輒憑怒。
駕言往何之，一榻翁敢拒。
延我傍中堂，慇懃慰良苦。
解衣土銼旁，支枕憩行旅。
昏然飽安眼，境寂絕猜怖。
雞聲報明發，征車犯寒去。
呼燈別老翁，鼻息方栩栩。
夜書山驛
作者：沈與求
朝代：宋

天寒夜向闌，月出山更静。
風露搖青空，萬象光耿耿。
啼螿泣幽草，賓鴻度前嶺。
歸來坐孤窗，松竹舞清影。
天寧節致語口號
作者：沈與求
朝代：宋

欲識樞星紀誕彌，天人端命撫昌期。
聲函萬歲騰歡頌，節應千秋舉慶儀。
金篋賜齡輝碧簡，珠囊薦壽肅丹墀。
何須更效南山祝，艮嶽連雲自不移。
夾竹桃花
作者：沈與求
朝代：宋

搖搖兒女花，挺挺君子操。
一見適相逢，綢繆結深好。
妾容似桃蕚，郎心如竹枝。
桃花有時謝，竹枝無時衰。
春園灼灼自顔色，願言歲晚長相隨。
奉陪安守登膴原觀
作者：沈與求
朝代：宋

江南多佳山，駢首闖城郭。
緬懷在坦夷，要使一見廓。
邦侯王事餘，幽致到丘壑。
散策占城陰，含睇及民瘼。
愛此郊原平，膴膴富耕穫。
飛觀儵下臨，丹碧盪霄堮。
野色四座浮，胸次潛領略。
千畦雲弄黄，歲事初不惡。
斗酒行勞農，歡謠入酺醵。
勝地惡發揮，波神覆爲虐。
蕭辰誰與娛，一笑寄華酌。
落日耀旍旗，輕飇漾簾幕。
卷白起壽公，歌聲渺林薄。
老農止勿狂，嗣歲有真約。
奉題思上人妙峰堂
作者：沈與求
朝代：宋

上人游四方，雲水渺長道。
一言契深心，百法從此了。
十年歸故山，不踏山前草。
經營妙峰堂，想像德雲老。
閉關習跏趺，宴坐兀枯槁。
混迹雖寰中，寄意已塵表。
深枝姹巖花，雅音喧谷鳥。
翠竹伴幽禪，白蓮敷衆好。
山空有雲歸，地净無塵掃。
回觀第一義，湛湛孤月皎。
法門有等差，問訊今誰曉。
躍身寶樓閣，此堂終褊小。
子修步屧相過屬疾不能倒屣戲贈
作者：沈與求
朝代：宋

簿書日在手，佳思挽不留。
而能痛撥置，時來訪清幽。
古木占城陰，一曲縈寒流。
落影插清泚，綠蔭亦巳稠。
結亭坐蟠石，傲兀忘拘囚。
雄談功名外，俊氣横九州。
事故未應爾，長恐坐阻修。
造物小兒相，妒我得暫休。
河魚竟中潰，午枕猶扶頭。
雙鳬飛舄聲，歷歷過牆陬。
此興豈復淺，何當起從游。
試令開丈室，子能問疾不。
子虛復有詩再次其韻
作者：沈與求
朝代：宋

誰能延月倚危樓，細履相將偶當游。
倦聽山歌懷舊俗，閑看水戲濺寒流。
燈光競作千門曉，酒力微寛一掬愁。
明日八分疲阿買，詩饞元只在清眸。
子虛航重湖之險遠過山中輒次維心韻以謝·其一
作者：沈與求
朝代：宋

客裏傷爲別，相望歲一周。
冕旒存異顧，丘壑老英游。
憂國心長折，驚人語太遒。
年來有公事，合眼注春秋。
子虛航重湖之險遠過山中輒次維心韻以謝·其三
作者：沈與求
朝代：宋

此客今那有，迎門喜氣浮。
心閑清似鵠，眼浄凛如鶖。
塵榻開蓬室，風帆卷橘洲。
襟期適相契，一笑發群憂。
子虛航重湖之險遠過山中輒次維心韻以謝·其二
作者：沈與求
朝代：宋

小窗眼蠍虎，敗壁上蝸牛。
老樹陰垂合，前山翠欲流。
狂言違世用，彊飯了身謀。
不謂輕千里，能迂訪戴舟。
子虛航重湖之險遠過山中輒次維心韻以謝·其五
作者：沈與求
朝代：宋

暮雲凝遠碧，覓句擬湯休。
不分千山隔，才爲十日留。
高風誰繼者，清夢自驚不。
聞說星躔動，何人識太丘。
子虛航重湖之險遠過山中輒次維心韻以謝·其四
作者：沈與求
朝代：宋

寶曆方重啟，英才必盡捜。
題輿偶淹泊，牓道會營求。
浪漫貧逾適，經綸老未酬。
雲林得攜手，切勿志窮愁。
安次山挽詞·其一
作者：沈與求
朝代：宋

都門惜別淚沾巾，回首孤城草木春。
封豕遙聞食上國，疾風懸料識忠臣。
程嬰已死終存趙，揚子雖生輒美新。
青史高名知不朽，遺榮猶賁土中身。
安次山挽詞·其二
作者：沈與求
朝代：宋

曉殿傳催玉筍班，東風小立照衰顔。
臨分愧我江湖上，伏節悲君矢石間。
往事凄凉千古恨，舊交零落幾人還。
殊方更致生芻奠，目斷高丘涕淚潸。
客至具餉庖中止有豚肝客不食
作者：沈與求
朝代：宋

三九家風故自寒，朝來饌客到豚肝。
不須凖擬供塗竈，口腹那能累長官。
宿葉璋橋庵舍
作者：沈與求
朝代：宋

渡澗穿林夕未休，野人篝火引前騶。
驚從略彴灘聲急，喜見廜㢝草蓋修。
雲臥自驚魂夢冷，星馳先惱肺肝愁。
乞身老我雙溪上，記取端能賦遠遊。
寄次律兄學士柯田山新居
作者：沈與求
朝代：宋

柯田一曲抱清灣，兩角孤雲擁髻鬟。
猿鶴驚心招舊隱，桑麻掠眼接通闤。
似聞小築終年就，應是幽扉盡日關。
爲報添丁護鵶觜，夜寒歸夢遶家山。
寄題淄川王景發肯構堂
作者：沈與求
朝代：宋

深林藝松柏，不數櫟與樗。
坐待十畝陰，等爲匠氏儲。
寧復知種德，責報不厭徐。
名令後必大，善積慶有餘。
於焉望豐屋，政可增修閭。
王孫世東州，奕奕盈簮裾。
金埒通里巷，珠樹連堦除。
賢哉景發甫，爽爽衆莫如。
直氣薄霄漢，妙語鏘瓊琚。
定知磊落人，一見懷抱攄。
謂我架華堂，映發先人廬。
掲名取肯構，蓋念經營初。
堂前植桃李，堂上羅詩書。
桃李意取適，詩書計非疏。
諸郎自蘭玉，舌耕起菑畬。
吾詩以爲箴，會見聯高車。
寧國道中
作者：沈與求
朝代：宋

山石犖确行路難，山風蕭蕭吹早寒。
十步九歇僕馬瘁，兔蹊鳥道窮躋攀。
崖谷空籠瀑泉走，碎玉零亂飛前灘。
石堤捍水幾百級，落處疑有蛟龍盤。
兩山之間開畎畝，石罅著鋤那得寛。
前村後村烟火冷，土牆茅蓋常掩關。
我行不知記近遠，官游歲晚良自歎。
豈如家家一飽外，鷄豚社酒相追歡。
那知亦有簡書畏，里胥剥啄驚衰顔。
將達行在所
作者：沈與求
朝代：宋

潮落江城暮，帆開一葦輕。
雲屯六龍駐，天近五星明。
率土朝方岳，何年洗甲兵。
君王似光武，折箠看昇平。
小雨
作者：沈與求
朝代：宋

小雨廉纖未肯晴，勒回花信待清明。
冷官何預芳菲事，空聽春禽作意鳴。
山西行
作者：沈與求
朝代：宋

山西徤兒好身手，氣如車輪膽如斗。
十五射獵少年場，戲格黄羆同拉朽。
二十竄名尺籍中，鐵馬追風快馳走。
臂弓腰箭了一生，只喜論攻不論守。
兵符夜半出轅門，將軍令肅誰敢後。
自誇豪健天下無，誓爲官家掃群醜。
蠻夷共事古來危，監軍巧落他人機。
黑山未靖黄河沸，邉塵倐忽連紫微。
長驅中州斥候絕，已聞飲馬金明池。
种家猛將忠貫日，髮上衝冠頤指揮。
主辱偷生事不武，壯士裂眦争相隨。
東跨潼關達上國，城頭夜插將軍旗。
諸軍下馬拜吾父，請成退舍纔有期。
肉食謀國帝子質，勒兵不動護送之。
壯士束手猛將死，敵來侮人猶小兒。
明明二聖堯舜主，天翻地坼徒爾爲。
天翻地坼徒爾爲，北望血淚滂兩頤。
真人中興似光武，赤眉青犢折箠笞。
一呼奮擊肯效死，風鶴尚信驚王師。
嗚呼何爲背征討，紅帕兜鍪半爲盜。
東家昨夜虜小姑，西婦朝逢握刀笑。
錦衣玉食事奢侈，翠眉紅頰資彊暴。
黄屋今懷旰食憂，忍與豺狼活蓬藋。
時危宜爾悍且驕，側耳試聽哀痛詔。
五陵佳氣自葱葱，爲雪大讐安九廟。
巖桂
作者：沈與求
朝代：宋

小軒巖桂露香乾，秋蘂扶疏碧玉寒。
章句那能如許樣，夜深渾作月中看。
希顔提舉愽士謁葉公左丞於石林公遺之詩屬余次韻
作者：沈與求
朝代：宋

劉侯磊落人中傑，半生塵土略如我。
酒酣氣與天低昻，長笑拘儒費膏火。
虺隤一馬上高崗，怪來喜色猶揚揚。
探得驪珠攜滿袖，明月掛空無價償。
張仲宗有詩懷歸因次其韻勉之
作者：沈與求
朝代：宋

相逢無日不懷歸，又是春山聽子規。
休歎豺狼迷道路，似聞貔虎仆旍旗。
那從薄俗求青眼，還向高堂念白眉。
南望孤雲應目斷，殊方歲月易推移。
張倅生日以詩爲壽
作者：沈與求
朝代：宋

宿歲雕盤供五辛，充閭佳氣已生春。
俊游自合陪金馬，英骨人猶記石麟。
別乘重分千里政，五湖追數十年身。
知公隱德宜難老，鳩杖看扶法從臣。
徐縣丞挽章
作者：沈與求
朝代：宋

插架遺編滿，依然手自臨。
瓌辭寧世用，高調罕知音。
白髪浮湘意，青衫忌鵩吟。
些招空往事，魂斷舊家林。
得家書
作者：沈與求
朝代：宋

國步猶艱棘，不堪頻問家。
霜毛失翠葆，蒿目亂玄花。
孤客知時節，殊方度歲華。
干戈就休息，歸理邵平瓜。
從劉殿院借書
作者：沈與求
朝代：宋

骨寒宜伴列仙臞，欲喜依劉計未疏。
自昔暗中人易記，到今名下士非虛。
欲從給事論奇字，擬向中郎得異書。
願借牙籤三萬軸，爲公一一辨蟫魚。
復次韻呈維心拙澀不工當爲抵掌·其一
作者：沈與求
朝代：宋

岐亭幽夢墮微茫，百草先春自不芳。
山雨壓低臨澗影，天風吹下滿林香。
梨花少韻非儔匹，竹葉多情故斂藏。
長記江橋閑立馬，落英誰掃重情傷。
復次韻呈維心拙澀不工當爲抵掌·其二
作者：沈與求
朝代：宋

粲粲疏梅短短牆，騷人長恨失遺芳。
低徊草棘精神透，彷彿關山魂夢香。
月淡乍看清影亂，春深終恐綠陰藏。
歲寒爲爾添愁絕，倚樹微吟亦自傷。
感事
作者：沈與求
朝代：宋

鬢毛端欲改，歲月竟相侵。
薄宦顔難彊，窮塗感易深。
舊交多得路，古道罕知音。
吾事政如此，飄零違寸心。
戊申初寒偶作
作者：沈與求
朝代：宋

去年十月冬猶温，單衣曉出錢塘門。
攜孥僅脱餓虎口，更吟楚些招驚魂。
兒女争從亂離苦，咿啞遶膝多語言。
舟行畏塗侵夜泊，孤燈明滅何處村。
蕭蕭細雨疏葦響，風力漸搖枯柳根。
失聲號寒泣龍具，促櫂傍險争前奔。
還家依然四壁立，故衾敗絮那忍論。
無衣豈暇具裘褐，海圖坼裂波濤翻。
天公戲人亦太虐，雪花徑尺連上元。
今年十月事羈宦，兩腳如舊身大存。
紙窗寂歷風竹嘯，古木中夜號空園。
旅人不眠毛骨冷，撫事念往多煩寃。
吾儕小人不論數，豺狼滿目哀王孫。
似聞易水寒墮指，北望大漠烟雲昏。
安得壯士馭八駿，沙蟲猿鶴俱騰騫。
歸歟莫如中土樂，天子孝友朝廷尊。
坐令鐵衣掃蟣蝨，四海挾纊懷君恩。
成士瑴校登真訣垂就爲作此詩問訊
作者：沈與求
朝代：宋

硬黄親校大還書，巖石相看已甚臞。
會遣五丁供給使，聊煩六甲奉庖厨。
仙風自昔人何有，靈氣於今子豈無。
知得茅卿近消息，應驂白鵠到清都。
戲酬嘗草茶
作者：沈與求
朝代：宋

慣看留客費瓜茶，政羨多藏不示夸。
要使睡魔能偃草，肯慚懽伯解迷花。
一旗但覺烹殊品，雙鳳何須覓瑞芽。
待摘家山供茗飲，與君盟約去驕奢。
扈御舟泊錢清江口值雨·其一
作者：沈與求
朝代：宋

打窗悉窣連江雨，吹柁嘔啞拍岸風。
篷底醉眼那得隱，時聞鷄唱夢魂中。
扈御舟泊錢清江口值雨·其二
作者：沈與求
朝代：宋

法駕親巡海上還，鈎陳萬騎列江干。
潮生風熟樓船過，雨助洪濤失故灘。
挽詞二首·其一
作者：沈與求
朝代：宋

職爲蘋蘩謹，門推黻冕華。
煢嫠初鞠幼，壽考竟肥家。
玉暗傳經簡，金餘賜誥花。
斑衣無復戲，遺恨徹天涯。
挽詞二首·其二
作者：沈與求
朝代：宋

耄期何所樂，有子使三吳。
方享千鍾洎，俄成五鼎踰。
搆堂遺素幔，祔域閟黄壚。
欲拜臨終像，它年記結趺。
擬古
作者：沈與求
朝代：宋

日月雙高懸，朝昏自升沈。
有如轉轆轤，引絙環相尋。
而我生其間，所閲幾古今。
爾來三十年，又作裘氏吟。
眠飯寄編簡，此身疑白蟫。
皇皇走四方，誰是真知音。
語欲離舌本，退縮翻如瘖。
涉世聊爾耳，依阿亦何心。
託質既巳迂，自謂百鍊金。
恥作渭水鈎，寧爲太阿鐔。
用捨安所之，齒髪忽已侵。
日月不我留，潸然涕盈襟。
攝尉歸安呈江嘉
作者：沈與求
朝代：宋

無地誅鋤一束茅，清吟端作反離騷。
奔波且復同香尉，蕭散還須似馬曹。
名下迹公初定價，暗中索我便矜豪。
文章論世寧論晚，肯慕群飛輒仰高。
新城道中
作者：沈與求
朝代：宋

馬蹄隨意到，回首隔南崗。
日落鳥猶語，春歸花自香。
長紅媚幽谷，新綠漲回塘。
假榻知何地，昏鐘出上方。
新春書事
作者：沈與求
朝代：宋

早歲驚逢上苑春，蹇驢朝踏落花塵。
只今嬾問芳菲事，桞眼相看也笑人。
方允迪隱鸕鶿谷江子我子之劉希顔行簡皆往依焉爲此詩寄贈
作者：沈與求
朝代：宋

脱葉驚飛海角秋，君王虛佇急良籌。
列仙山澤底無用，孺子滄浪渠不憂。
百鷙可能如一鶚，二江知復带雙流。
渺然相望暮雲碧，兀坐蒲團搔白頭。
於潛道中
作者：沈與求
朝代：宋

首路潛溪驛，鷄聲欲曙天。
籃輿衝宿霧，棧閣寄層巔。
高下林端屋，横斜石罅田。
野泉隨處有，草木盡蒼然。
旦日趨府
作者：沈與求
朝代：宋

紫簫吹夢斷，起視斗闌干。
痩馬踏殘月，單衣中薄寒。
錦囊那復佩，革带頓成寛。
浪逐官曹底，更題敢自安。
昔年
作者：沈與求
朝代：宋

昔年尋賀老，同泛越溪航。
雨發千巖秀，風供五月涼。
目因秦望斷，心爲禹祠傷。
聞道東湖地，新來足稻粱。
曉過鄰村
作者：沈與求
朝代：宋

推枕夢初斷，籃輿踏露行。
歲登人意樂，風急雁行驚。
曲澗哀湍瀉，危橋獨木横。
清霜莫欺客，雲日自晶明。
書懷三首·其一
作者：沈與求
朝代：宋

應俗由來嬾，謀身尚敢先。
栖栖從見嫉，僕僕豈能賢。
駿馬常追日，方舟可濟川。
人生各有趣，心目慎相憐。
書懷三首·其三
作者：沈與求
朝代：宋

事業貴不苟，聲名難預期。
功非宜食肉，道豈忘羹藜。
政恐儀無舌，那論緯有髭。
漢庭今用少，覽鏡獨何爲。
書懷三首·其二
作者：沈與求
朝代：宋

暗中人易記，名下士非虛。
此道憑誰辦，它時或自如。
真能食萬戶，定復愧三閭。
富貴雖吾有，當令功可書。
曾守病目以治法與之有詩見貽次其韻
作者：沈與求
朝代：宋

聞道牙籤檢校頻，昏花錯莫亂驚塵。
未須止酒妨投轄，便可捐書當徙薪。
肘後有方餘幾所，眼中無障更何人。
須公舊觀神明復，凖擬花前一笑春。
曾守置酒月波樓以張倅至有詩命坐客同賦
作者：沈與求
朝代：宋

詞語平生故自蕪，登高重愧賦成初。
諸君此處識老子，右衛向來煩長輿。
波上旌旗飛退鷁，樓前歌管出金魚。
回欄後夜同延月，直下方池可更疏。
曾宏父作詩別行簡索僕同賦
作者：沈與求
朝代：宋

俗間忘勝踐，客裏度春愁。
拄頰真狂計，焦頭乏遠謀。
剛疏徒自許，德怨浪相求。
奏乏三千牘，詩慚一百籌。
豈能資宦達，端合辦歸休。
遣興鵝兒酒，銷魂燕子樓。
枯笻青草渡，老屋白蘋洲。
此意無窮樂，今懷未滿憂。
轉喉寧問諱，繞指叵思柔。
二妙看騰踏，頻年歎滯留。
花時閉深院，雲際渺輕舟。
應念騎曹掾，平生信謬悠。
曾宏父將往霅川見內相葉公以詩爲別次其韻以自見·其一
作者：沈與求
朝代：宋

客裏思家且罷休，無聊懷抱不禁愁。
鰣魚苦筍過百六，又到一年春盡頭。
曾宏父將往霅川見內相葉公以詩爲別次其韻以自見·其一〇
作者：沈與求
朝代：宋

邦侯言語妙天下，學海故自吞百川。
傳杯擊鉢盡具眼，醉中莫漫思逃禪。
曾宏父將往霅川見內相葉公以詩爲別次其韻以自見·其七
作者：沈與求
朝代：宋

前溪溪頭玉色魚，羊酪豈可比鮮腴。
江黄會中有勝處，健步走置煩長鬚。
曾宏父將往霅川見內相葉公以詩爲別次其韻以自見·其三
作者：沈與求
朝代：宋

兩溪以南無數山，興來徑造無時闌。
空餘日蠟幾兩屐，日暮雲深天小寒。
曾宏父將往霅川見內相葉公以詩爲別次其韻以自見·其九
作者：沈與求
朝代：宋

翰林胸中浩千古，筆頭戲作江海潮。
子行造膝可問法，門前烟浪拍溪橋。
曾宏父將往霅川見內相葉公以詩爲別次其韻以自見·其二
作者：沈與求
朝代：宋

腸斷故園春到時，澆花日日遶芳蹊。
而今夢逐東風去，小榼深杯手自攜。
曾宏父將往霅川見內相葉公以詩爲別次其韻以自見·其五
作者：沈與求
朝代：宋

牆根啁啾百鳥閙，最愛乳鳩來喚晴。
日永春閑深院落，渠能便當管絃聲。
曾宏父將往霅川見內相葉公以詩爲別次其韻以自見·其八
作者：沈與求
朝代：宋

野店山茶亦可口，試敲松火煮石泉。
相逢故人如問訊，但道老去多煩煎。
曾宏父將往霅川見內相葉公以詩爲別次其韻以自見·其六
作者：沈與求
朝代：宋

揚舲送子下苕霅，繫纜沙頭多柳株。
十載風埃老行客，不知鷗鳥記人無。
曾宏父將往霅川見內相葉公以詩爲別次其韻以自見·其四
作者：沈與求
朝代：宋

隔溪花柳自無賴，烟淡風微惱殺人。
走向西家覓酒伴，芒鞋竹杖去尋春。
曾逢原挽詞·其一
作者：沈與求
朝代：宋

落落江湖一偉人，當年玉立映簪紳。
四朝耆舊推先達，三國英雄出後塵。
金板袐謀空淟汨，土門奇禍足悲辛。
懸知精爽猶堪畏，嚼齒傳聞不滿齦。
曾逢原挽詞·其二
作者：沈與求
朝代：宋

驚聞義骨殞狐狸，悵失中朝一吏師。
廣漢威名由擿伏，寛饒直氣不容欺。
丹心共憤時多難，白首相期論少卑。
滿眼西風空濺淚，何心忍讀蔡邕碑。
會景亭
作者：沈與求
朝代：宋

柳株高下隔桃蹊，萬頃烟波似渼陂。
畫手無人貌平遠，小亭風冷立移時。
月下獨步
作者：沈與求
朝代：宋

娟娟微月小庭西，月下幽人影自隨。
賴有寒梅伴愁絕，一枝清艷耿疏籬。
月波樓
作者：沈與求
朝代：宋

突兀晴樓壓郡城，樓前波面縠紋生。
何人合作佳從事，來伴胡床看月明。
有懷山中·其一
作者：沈與求
朝代：宋

可奈風埃老客游，故山歸思日悠悠。
軒裳結裹非吾事，野性從來在一丘。
有懷山中·其二
作者：沈與求
朝代：宋

冠卷塵埃亦漫彈，勒移終復愧家山。
它年猿鶴應相笑，倦羽卑飛久未還。
杜季習遊恒山謁府帥劉公輒次劉彦常韻作二詩送之·其一
作者：沈與求
朝代：宋

勇往都忘去路難，胸吞螭虎氣桓桓。
吳頭楚尾三年夢，塞北江南五月寒。
痩馬繫門留我別，明珠攜袖許誰看。
書生自有西江量，何止能濡舌本乾。
杜季習遊恒山謁府帥劉公輒次劉彦常韻作二詩送之·其二
作者：沈與求
朝代：宋

上相平胡不作難，已開亭障徹烏桓。
公朝問罪知誰敵，窮虜要盟故自寒。
烽燧報安千徼肅，羽書飛捷萬人看。
書生夢想從軍樂，雋語銘功墨未乾。
東西二林寺·其一
作者：沈與求
朝代：宋

湓浦維舟訪梵宫，香爐峰下暫從容。
重來不爲二林景，永遠禪師有舊蹤。
東西二林寺·其三
作者：沈與求
朝代：宋

遊人多入東林寺，將謂西林景不如。
我策短笻行半日，水聲松韻更清虛。
東西二林寺·其二
作者：沈與求
朝代：宋

在昔得名齊，連牆亦共蹊。
修篁同碧嶂，寒溜合清溪。
閣影高低並，鐘聲左右迷。
遊人俄省悟，東即是林西。
松下追涼
作者：沈與求
朝代：宋

佳哉十八公，凜凛廊廟具。
大匠偶未收，蒼髯鬰如許。
根盤曲磵幽，勢宅層崖阻。
清風自掃門，當伏不受暑。
顧我蕭散姿，本是山中侣。
出逢畏日長，隻影無地去。
偷閑蕭寺游，清陰直修廡。
神交先浩茫，徑造不我拒。
斗酒起自行，開懷爲延佇。
寒綠浸杯盤，勁氣逼牙輔。
語已心地涼，外熱寧足禦。
公家綠骨蛇，千歲穴深土。
何當供晨餐，散我腰腳僂。
它年聽颼飀，危冠掛神虎。
此意亦大奇，勿與夏蟲語。
松架
作者：沈與求
朝代：宋

聯絡樛枝架短簷，蒼髯綠骨尚依然。
袪除畏日心三伏，領略清風直四筵。
好在老龍蟠夭矯，悞來孤鶴舞蹁躚。
那堪側雨敲窗夜，貪聽颼颼自不眠。
某蒙學士兄相要陪賞芍藥花多白者月色相射光彩映發殆玉盤盂之苗裔耶維心有詩輒次其韻
作者：沈與求
朝代：宋

悵望揚州千朵盛，數枝聊足慰淹留。
相逢月下陪真賞，一醉花前得勝遊。
鑿落細斟金暈側，盤盂斜颭玉光浮。
春衫並色渾無賴，映带霜毛笑隱侯。
次吳江·其一
作者：沈與求
朝代：宋

水闊風豪浪拍天，魚龍戲舞墮饞涎。
尋常行處多翻覆，看我孤舟得隱眠。
次吳江·其二
作者：沈與求
朝代：宋

小邑蕭條兵火餘，狐狸入市自相呼。
茅牆竹戶斜陽裏，十室生涯久已無。
次夕雨作用子虛韻奉懷次顔知魚軒小集
作者：沈與求
朝代：宋

夾道繒山聳蜃樓，小軒終憶數條游。
月將人意十分滿，雨入溪光一派流。
静聽屐聲喧夜市，旋挑燈灺醖春愁。
閉關不問陰晴事，時怪玄花掠病眸。
次律兄以蘆菔見餉并有詩次其韻
作者：沈與求
朝代：宋

歲晚嘉蔬已向萎，獨餘蘆菔老霜畦。
收隨芧栗供山谷，贈比蘋蘩擷澗溪。
葅亂金釵入珍饌，羹融玉糝脱汙泥。
程春定覺人彊飯，功校蹲鴟自不齊。
次律兄以鼠盜防風感而作詩命某同賦
作者：沈與求
朝代：宋

嘉蔬靈卉兩紛紛，小摘山花自出群。
芽茁短根紅玉卷，葉敷疏節翠旟分。
細看藥譜鐫遺錄，終擬騷經補缺文。
堪笑饑鼯穿敗篋，寧知野彘力跑雲。
次律兄持節燕山且調兩河兵賦喜而作詩·其一
作者：沈與求
朝代：宋

伯也吾宗秀，心期萬里侯。
燕民方築郡，漢使果鳴騶。
更借牙籌計，聊寛玉座憂。
平生揮翰手，此意莫淹留。
次律兄持節燕山且調兩河兵賦喜而作詩·其二
作者：沈與求
朝代：宋

中年情緒惡，遠別信音疏。
聞道陰山路，貪迎使者車。
騎羊厭鳴鏑，佩犢欲扶鋤。
願上螭頭奏，煩苛一切除。
次律兄餉魚魚不至而詩至頗類南海使君送酒輒成三絕一笑而已賜茗少分以報厚意·其一
作者：沈與求
朝代：宋

憑虛公子騎鯨後，烏有先生控鯉初。
可是凡魚亦仙去，空餘一紙腹中書。
次律兄餉魚魚不至而詩至頗類南海使君送酒輒成三絕一笑而已賜茗少分以報厚意·其三
作者：沈與求
朝代：宋

尚方小鳳睗精芽，戲比瓊瑤報木瓜。
夢境紛紛非實相，往煩鈎起睡中蛇。
次律兄餉魚魚不至而詩至頗類南海使君送酒輒成三絕一笑而已賜茗少分以報厚意·其二
作者：沈與求
朝代：宋

先生遠餉錦鱗鮮，剥啄扣門驚阿連。
只有珠璣落窗几，空教口角墮饞涎。
次曾宏父韻·其一
作者：沈與求
朝代：宋

小雨經旬戶不開，隔牆青子滿江梅。
幽禽葉底如相識，睥睨空庭欲下來。
次曾宏父韻·其三
作者：沈與求
朝代：宋

微官似有不如無，老去因循負壯圖。
但得誅茅三畝宅，世緣端欲付軒渠。
次曾宏父韻·其二
作者：沈與求
朝代：宋

三楚浮魂不可招，夢游赤壁夜停橈。
朝來快讀黄州賦，猶喜周郎得小喬。
次曾宏父韻·其四
作者：沈與求
朝代：宋

未用欣然念可人，世間那有白頭新。
出門更復推葱麥，笑殺扶風井大春。
次桐廬·其一
作者：沈與求
朝代：宋

決決溪流不滿灘，獨憐舟子上風灣。
日斜指點西村渡，竹戶茅牆趁碧山。
次桐廬·其二
作者：沈與求
朝代：宋

吏鞅縈人未許閑，當游聊復到春山。
倡條冶葉無風味，賴有寒梅醒病顔。
次韻何子楚食櫻桃
作者：沈與求
朝代：宋

輕衫駿馬飛彈丸，上林花開紛繡團。
御厨賜筍未解籜，山櫻亦復登金盤。
宗廟薦新勤玉路，凡果紛紛不論數。
風清日美雨絲收，朱實烘春燃綠樹。
筠籠採擷價萬錢，北人羊酪雅所便。
自從燕罷曲江曲，五湖十載身回旋。
已作孤蓬任流轉，萬顆徒勞野人獻。
故無清夢大明宫，醉倚酡顔浮玉盌。
次韻允迪祕監同年所寄會稽唱酬之什
作者：沈與求
朝代：宋

秋鴻度寥廓，天遠勞目送。
燕雀各有謀，墮此朝餔供。
平生江海游，往事恍如夢。
簮裳彊結裹，翰墨困嘲弄。
一官冗不治，匹馬旁無從。
迷行落小劫，直意識大洞。
似聞脯麒麟，頗欲翳鸞鳳。
眼無行祕書，此語誰與共。
貧知世路艱，老覺交情重。
功名等戲劇，射覆偶微中。
龍媒駕鼓車，款段朱絲鞚。
南游探禹穴，聊得登覧縱。
時危要奇策，塗窮勿長慟。
相期論少卑，材大古難用。
次韻劉希顔蠟梅二絕·其一
作者：沈與求
朝代：宋

仙衣曳紫練裙黄，天遣清臞勝國香。
月上小窗寒影動，不禁風味惱剛腸。
次韻劉希顔蠟梅二絕·其二
作者：沈與求
朝代：宋

剪成香蜜綴疏枝，度臘争春已恨遲。
清夜無人花睡去，小園風露更相宜。
次韻劉殿院贈錢圃翁
作者：沈與求
朝代：宋

少日從畦丁，頗悟園官理。
菘韭記春秋，蔬食聊爾耳。
十年困塵埃，幽事同脱屣。
一飽不可謀，清痩只如此。
仰止長城翁，趣尚兩奇偉。
弱冠事筆耕，俛仰行六紀。
晚以圃自娛，扶鋤寄深喜。
柔風蔬甲怒，細雨蘭芽美。
小摘定可供，餘事不掛齒。
那復肯着屐，而一到城市。
爲計一何疏，行須傳高士。
木茹忌太潔，肉食忌太鄙。
安得從公游，遠傲於陵子。
次韻學士兄見一亭·其一
作者：沈與求
朝代：宋

自稱居士擬香山，隻影江湖得暫閑。
大隱可能追褦襶，小亭聊欲對孱顔。
持盃有月同歌舞，策杖無人共往還。
聞道修篁解新籜，密遮門逕不須刪。
次韻學士兄見一亭·其二
作者：沈與求
朝代：宋

塵土敗名如敗敵，雲山招隱似招降。
漫傾魯酒醒猶獨，聊發吳謳調本雙。
誰念佳人在空谷，自同漁父老清江。
它年對榻分餘地，風雨蕭蕭夜打窗。
次韻學士兄述懷·其一
作者：沈與求
朝代：宋

故國風烟素已諳，結茅端欲占重嵐。
聚蚊那肯追金谷，號虎真成賦石龕。
阨運經過度陽九，幻生顛倒識朝三。
它年自有鷄豚約，小阮新居卜道南。
次韻學士兄述懷·其二
作者：沈與求
朝代：宋

葱麥推還井大春，拂衣歸伴臥雲人。
胸中歷歷蟠三略，肘後時時校六淳。
已作移文排俗士，更將要術混齊民。
知閑聊復求閑地，歲晚功名恐逼身。
次韻宏父喜雨
作者：沈與求
朝代：宋

黄壟初看卷麥禾，老農還復厭晴多。
四郊戽尾開新瀆，一雨苗根長舊科。
已發政聲歸召杜，更驚詩律鬬陰何。
王孫欲識田家樂，水亂溝塍涉可過。
次韻張仲宗感事
作者：沈與求
朝代：宋

諸侯救周衰，能事存筆削。
後學競專門，膚引迷注腳。
寧知懼賊亂，誅意未爲虐。
上皇志包荒，大度示恢廓。
誤墮虜計中，九廟施箭鑿。
將臣擁彊兵，首鼠事前卻。
專雄懷顧望，散黨失歸着。
坐令兩宫車，北轅狩沙漠。
天王紹絕統，憤此國勢弱。
嘗膽復大讎，此意良不薄。
向來督真姦，國典猶闊略。
群公争護前，循習久彌確。
黄屋泛滄溟，黔首寄矰繳。
世無管夷吾，老眼雙淚閣。
何當誅賞行，浩歎成嗢噱。
曜靈還中天，冰雪自銷鑠。
次韻曾守懷玲瓏山
作者：沈與求
朝代：宋

泉石有膏肓，料理費和緩。
風埃客子游，夢想略相半。
端如饜羊酪，投匕念鄉饌。
懷哉小玲瓏，舊賞記酣宴。
玉女下雲窗，輕我年未冠。
誅茅老三間，此意已懸斷。
少須草堂資，兩足那可絆。
謝公愛東山，自結尋幽伴。
詩筒忽相先，紙價豈容賤。
流傳從使君，感此歸思亂。
擷蘭躡危根，潄石俯長磵。
野性等麋鹿，百嗜寧食薦。
攬衣中夜興，測漏疾流盼。
扃步愧駑筋，卑飛傷短翰。
正使屐齒折，未救斧柯爛。
時節脱復徂，遲莫空浩歎。
何當脂下澤，去路鬰交貫。
次韻曾守立春席上七絕句·其一
作者：沈與求
朝代：宋

澤國春歸早，連門競築臺。
夜來風力峭，疏片半飄梅。
次韻曾守立春席上七絕句·其七
作者：沈與求
朝代：宋

曲席紛羅綺，中腔度管絲。
歡聲連萬井，一一擁春祺。
次韻曾守立春席上七絕句·其三
作者：沈與求
朝代：宋

花光浮翦勝，酒色動雕觴。
欲識邦侯喜，眉間照席黄。
次韻曾守立春席上七絕句·其二
作者：沈與求
朝代：宋

曉凍穿流急，晨光照火新。
四郊和氣合，歌吹待班春。
次韻曾守立春席上七絕句·其五
作者：沈與求
朝代：宋

日應東風轉，春隨北斗回。
不須鄒子律，餘暖到寒荄。
次韻曾守立春席上七絕句·其六
作者：沈與求
朝代：宋

曉卜農祥正，遙知歲事豐。
小桃如有意，欲吐故時紅。
次韻曾守立春席上七絕句·其四
作者：沈與求
朝代：宋

跨臘纔更歲，經宵併是春。
黄堂清訟缿，欲助發生仁。
次韻李元叔田邦鎮唱酬之什·其一
作者：沈與求
朝代：宋

李侯少年真自喜，收名擬擅東南美。
大科異等不作難，堂堂奏賦明光裏。
眼看斗粟飽侏儒，空腸殷雷歸著書。
胸中未減食牛氣，出手一擲當成盧。
只今聊問復何如，要辨蟫蠧資軒渠。
刺頭文字亦瑣碎，澤吻快意回焦枯。
次韻李元叔田邦鎮唱酬之什·其二
作者：沈與求
朝代：宋

大雅寂寥誰發喜，逆折波瀾須子美。
晚分一派大江西，約束曹劉歸句裏。
武安耳孫有臞儒，載行無多一束書。
蹇驢破帽踏城市，腰間蒯維鳴湛盧。
叫閽自薦久未偶，淮南叢桂猶關渠。
雕鑴戲出鄉學餘，掩面笑余詩井枯。
次韻李通直題慈相寺雪月亭
作者：沈與求
朝代：宋

曲檻飛甍界碧空，盡供勝覧屬禪翁。
蒼藤翠木四圍外，遠水平蕪一望中。
幽鳥林梢鳴不斷，亂雲天末去無窮。
素娥青女今何在，歸步聊乘兩腋風。
次韻楊縣丞見寄
作者：沈與求
朝代：宋

雙瞳炯炯四筵傾，少日才堪賦兩京。
花縣署曹聊試可，鱣堂傳德尚流清。
横琴勿寫峩峩志，引水當令㶁㶁鳴。
後夜扁舟同泛月，野田端見綠蕪平。
次韻次律兄除夜述懷·其一
作者：沈與求
朝代：宋

此身傳馬與時移，過盡三餘又一歸。
野炬占風迷夜色，村肴宿歲待晨晞。
鬢華老去能餘幾，心賞春來轉覺非。
慚愧君恩許閑佚，食蔬那比首陽薇。
次韻次律兄除夜述懷·其二
作者：沈與求
朝代：宋

餞歲鄰翁席屢移，拍歌猶聽夜深歸。
尊浮凍螘霜逾重，林噪寒鴉日未晞。
剰歎飛騰憐杜老，過爲孤憤陋韓非。
干戈滿眼傷時節，遣戍長聞賦采薇。
次韻江元壽題寧境寺湖光亭
作者：沈與求
朝代：宋

客行終日厭區區，蹔借晴光照坐隅。
水漾龍鱗浮窣堵，蓴開雉尾供伊蒲。
欲隨漁子飛雙槳，似與仙翁在一壺。
目亂風埃知有幾，肯來幽處濯纓無。
次韻河陽張先父秀才
作者：沈與求
朝代：宋

雲疏日薄九秋深，故國懸知詠稾砧。
試拂青萍憐氣在，更攜綠綺覺塵侵。
浮家泛宅三年夢，臨水登山萬里心。
小騎羨君盤谷去，肯如思越費清吟。
次韻盧憲小雨
作者：沈與求
朝代：宋

狂風初作惡，小雨似知時。
破睡心長折，呼愁眼易饑。
勃姑穿渡急，鴉舅出林遲。
春事今如此，幽尋有底期。
次韻盧憲春意
作者：沈與求
朝代：宋

少陵花惱便顛狂，天與多情付此郎。
宿露園林鶯舌亂，暖風庭院蜜脾香。
閑愁幾欲縈春事，幽怨還能入醉鄉。
應斷玉樓雙望眼，便須催促理歸檣。
次韻秀守苗郎中喜雨
作者：沈與求
朝代：宋

旍斾傳呼起伏龍，雨翻枯澤已全通。
招呼急吹添秋思，袪逐驕陽助歲功。
蝝子有知先避境，葑根無着盡浮空。
老農自笑豚蹄祝，惠政流行盍屢豐。
次韻維心憶梅
作者：沈與求
朝代：宋

野花飄盡江梅發，爲報先春一信芳。
近水疏林風格老，故山歸路夢魂香。
雪霜貿貿添愁絕，蜂蝶紛紛預屏藏。
折寄憑君呼健步，生枝莫放手痕傷。
次韻葉左丞見寄·其一
作者：沈與求
朝代：宋

先生少英發，身爲國元龜。
玉堂動敏翰，諸老歎莫追。
向來三折肱，舉世推良醫。
小試經綸才，艱難佐籌帷。
憂時儻失聲，捨我今其誰。
次韻葉左丞見寄·其三
作者：沈與求
朝代：宋

幻緣東即西，妄境白成黑。
那於土偶間，平地見佛國。
雲山樂未央，歲月嗟何及。
恩讎一快意，聲利多慚德。
名成復逃名，翻恐鍾鼎勒。
次韻葉左丞見寄·其二
作者：沈與求
朝代：宋

巖棲分麾去，鼎食羞嗟來。
憂樂有大者，得喪良小哉。
霣心驚地坼，攬涕祈天回。
願言國步肅，追理邊隙開。
潔身未足道，王孫真可哀。
次韻葉左丞見寄·其五
作者：沈與求
朝代：宋

仗馬失芻豆，那顧一榻横。
小兒衣挾楮，老妻釵墮荆。
心事獨炯炯，眼力雙熒熒。
君恩未報償，浩歌託沈冥。
上天不難知，誰能訊背盟。
次韻葉左丞見寄·其四
作者：沈與求
朝代：宋

胸中浩無垠，富貴公自有。
厭居廊廟榮，戲習村野醜。
荒山披石林，它年齊峴首。
殺雞侑晨炊，炰羔行社酒。
此樂應獨知，世味難可口。
次韻葛魯卿送示近作一通二首·其一
作者：沈與求
朝代：宋

八騶盡屏如縈策，微步招尋老賓客。
離離草色亂溝塍，腳底春風隨蠟屐。
蟄龍昨夜起洄潭，忽雷閃電飛千巖。
朝來遺珠落懷袖，復見國風歌二南。
公洗膏肓砭傳癖，詞伯儒宗蚤揚歷。
詩成聊復貯錦囊，副在久應藏石室。
只今漂泊客烟村，高哦七字哀王孫。
有如此言公不食，東山那得留安石。
次韻葛魯卿送示近作一通二首·其二
作者：沈與求
朝代：宋

君侯胸次多籌策，歲晚翻爲江海客。
小隱方營一把茅，幽尋定費幾兩屐。
公心落月印寒潭，出濟巨川歸築巖。
追還正始遊戲事，聊爲風騷作指南。
我有幽憂如酒癖，起誦君詩春寂歷。
天公下取氣凌雲，神物護持光滿室。
老矣懷歸葑上村，倚公佳句譜桐孫。
須公拯危紓旰食，快寫車攻刊樂石。
次韻行簡北城登眺述懷
作者：沈與求
朝代：宋

東觀無人數伏虔，一臞塵土獨凄然。
高情自欲侵天半，清夢何由到日邊。
顧我書空嗟咄咄，知君捫腹笑便便。
登高懷遠無窮意，故合春容賦大篇。
次韻行簡懷次律兄
作者：沈與求
朝代：宋

門對青山水繚牆，隔畦花卉盡流芳。
澆胸快瀉鵝兒酒，襲鼻長聞柏子香。
夜雨對牀成契闊，晚雲歸岫識行藏。
抽身未試平戎略，空爲憂時倍感傷。
次韻避寇二首·其一
作者：沈與求
朝代：宋

窮途厭遷次，歲晚惜分攜。
茅舍荒村北，柴門曲港西。
鷄豚蹔同社，桃李舊成蹊。
那得干戈定，浮家著兩溪。
次韻避寇二首·其二
作者：沈與求
朝代：宋

宦遊成屢卻，戎壘悵頻遭。
聞詔趨吳會，經途事董逃。
心期紓國難，力欲挽人豪。
漂泊多危涕，真成失木猱。
次韻鄭維心探梅未花·其一
作者：沈與求
朝代：宋

木落空山不著行，寒梅長是占年芳。
未容霜女窺孤豔，定恐花神嗇舊香。
竹杖穿林聊問訊，槿籬縈路巧遮藏。
誰能折寄江南恨，北客相看摠可傷。
次韻鄭維心探梅未花·其二
作者：沈與求
朝代：宋

聞道年時醉一觴，野梅飄几薦餘芳。
兵塵不礙含生意，花骨猶存底死香。
入夜從教月浮動，争春空被雪埋藏。
憑君妙句先催發，調護高枝莫中傷。
次韻鄭維心臘月十六日有作·其一
作者：沈與求
朝代：宋

國難更頻歲，邉塵動四溟。
豺狼飽吞噬，天地失清寜。
黄屋無安所，霜笳不忍聽。
使臣歸路阻，慟絕鬢星星。
次韻鄭維心臘月十六日有作·其三
作者：沈與求
朝代：宋

血戰遮東道，今誰廟食雙。
無人扞彊敵，縱馬飲長江。
寇掠元干紀，兵臨反誘降。
將軍自不武，慚色上旌幢。
次韻鄭維心臘月十六日有作·其二
作者：沈與求
朝代：宋

朝廷歸叛將，關塞失簽軍。
銅馬猶逋命，沙蟲亦占群。
上心存廟略，兵氣亂天文。
誰挽斜河水，通宵洗赤氛。
次韻錢德初九日旅懷三絕·其一
作者：沈與求
朝代：宋

西風江面荻花秋，鱠玉頻年念昔游。
客帽只今無地落，黄花滿眼漫供愁。
次韻錢德初九日旅懷三絕·其三
作者：沈與求
朝代：宋

濁醪自稱和山藥，小令新能坼水花。
況有阿戎供細雨，豈知秋思滿天涯。
次韻錢德初九日旅懷三絕·其二
作者：沈與求
朝代：宋

登高虛欲夸能賦，樂事何曾副賞心。
斜日孤雲兩愁絕，一觴聊爲盍朋簮。
次韻院中四絕句·其一
作者：沈與求
朝代：宋

行盡江山不記村，卻隨花信到重門。
也知春色嬌無賴，取次先來綠草根。
次韻院中四絕句·其三
作者：沈與求
朝代：宋

要知春色到池塘，深院無人午夢長。
已覺此身便静樂，自温檀火炷爐香。
次韻院中四絕句·其二
作者：沈與求
朝代：宋

一尊相屬語黄昏，密雪飄零正滿門。
記得江橋回馬處，冷香應斷玉梅魂。
次韻院中四絕句·其四
作者：沈與求
朝代：宋

荳蔻梢頭春意濃，輕狂無奈賺花風。
今年拚卻尋芳晚，凖擬殘枝占晚紅。
次韻雪
作者：沈與求
朝代：宋

紫簫吹斷玉梅魂，夢入江南幾處村。
半夜落英飛不定，旋添清絕到柴門。
次韻題沈傳曜痩節堂
作者：沈與求
朝代：宋

平生一字不療饑，誰云穅覈能瓠肥。
牙籤玉筯五鼎食，是中有趣非錢癡。
萬事顛倒絕可嗤，此腹卻受將軍譏。
吾宗酷似騎曹掾，俗物紛紜那復看。
眼中但有瀟洒侯，高節亭亭真老伴。
山澤形容坐一癯，相要檢校還丹書。
食薇飲水笑多事，知君此計誠非疏。
次韻黄子虛同飲葛次顔家釀玉友
作者：沈與求
朝代：宋

先生早年忘掃白，嬾飯青精借顔色。
獨餘驩伯爲友朋，熟不暇篘巾自瀝。
何須引泉連百井，飲若長虹太豪猛。
細斟玉筯滑無聲，酌我應憐官獨泠。
奇篇更寫陟釐黄，逼人心地生清涼。
了知二事盡家法，眼饞徑索銀瓶嘗。
我老華池少滋液，年來愛酒如偷蜜。
陶然一醉樂未央，此外要知俱長物。
相期徑造君勿違，坐得名勝從忘歸。
公侯似聞倦設醴，穆生正恐同分攜。
次韻黄子虛所居隨緣堂
作者：沈與求
朝代：宋

應羨扁舟泛五湖，隨緣卜築伴樵蘇。
青山衮衮成嘉遯，華髪蕭蕭負壯圖。
松檜鶱騰元自植，魚龍吟嘯巧相娱。
清宵背立巖前月，大叫三高更疾呼。
正月十四夜觀燈南寺子虛有詩次其韻兼呈駿發次顔
作者：沈與求
朝代：宋

娟娟佳月掛南樓，蕭寺真成秉燭遊。
火樹忽驚新節物，春衫不趁舊風流。
公方高卧追三已，我亦狂歌發四愁。
爲報襟期得名勝，何妨著處一開眸。
歸鄉
作者：沈與求
朝代：宋

窮巷歸來已白頭，結茅何必榜休休。
好山當戶碧雲晚，明月滿溪寒葦秋。
詩社縱添新句法，醉鄉難覓舊交遊。
平生幸自無機械，一棹夷猶去狎鷗。
水閣小憩
作者：沈與求
朝代：宋

雲氣昏昏雨腳垂，客行終日倦奔馳。
竹間小閣臨清瀨，俯檻觀魚立許時。
江城子
作者：沈與求
朝代：宋

華燈高宴水精宮。浪花中。意無窮。十載江湖，重綰漢符銅。應有青藜存往事，人縹緲，佩丁東。臥聽蕭寺響疏鍾。渡溪風。轉空濛。月上孤窗，鄰唱有漁翁。追念使君清坐久，歌一發，恨千重。
江城子
作者：沈與求
朝代：宋

魚龍戲舞近幽宮。亂山中。似途窮。綠野堂深，門敞獸鋪銅。無限青瑤攢峭壁，花木老，映西東。消磨萬事酒千鍾。一襟風。鬢霜濛。憂國平生，堪笑已成翁。惟有經綸心事在，承密詔，看重重。
沈景修宗博示試院書事二章次其韻·其一
作者：沈與求
朝代：宋

巖谷何人歎久幽，紵袍一一赴兼收。
銜枚盡欲成堅敵，懷璧渾疑忌暗投。
獨訝終篇惜鷄肋，更須添燭校蠅頭。
文章到此無殊律，共賦菁莪汎汎舟。
沈景修宗博示試院書事二章次其韻·其二
作者：沈與求
朝代：宋

探簾山鳥一聲幽，斗覺晴光爛不收。
好夢已尋江上去，清篇更許坐中投。
欣逢阮籍開青眼，肯學虞卿賦白頭。
聞道月波春色滿，好攜行客住行舟。
泛舟村落阻風不能少進而菱梢芡觜繚舷上下篙人病之
作者：沈與求
朝代：宋

艇子掠岸行，水痩不濡尾。
狂飇振疏篷，獵獵鳴兩耳。
十篙八九褪，逆勢何乃爾。
野芡伺吾間，回梢哆利觜。
亦有芰浮角，一一肆輕鄙。
初欲事幽尋，解纜出疏葦。
乘流覓清淺，濯纓助深喜。
事有大不然，移頃未離咫。
安得望蓬萊，巨艦破潮起。
征帆駕長風，一日三萬里。
浣溪沙
作者：沈與求
朝代：宋

花信催春入帝關。玉霙爭臘去留間。不禁風力又吹殘。客舍不眠清夜冷，縈愁一縷嫋旃檀。空庭月落鬥欄干。
浣溪沙
作者：沈與求
朝代：宋

雲幕垂垂不掩關，落鴻孤沒有無間。雪花欺鬢一年殘。欲把小梅還鬥雪，冷香嫌怕亂沈檀。惱人歸夢繞江干。
清明
作者：沈與求
朝代：宋

杏火燒空潑眼明，游人蕩槳淥蕪城。
山歌慣習吳歈調，水戲終含楚些聲。
草滿池塘春漲淺，鷰歸簾幕午風輕。
踏青舊約誰能問，已喜年來粥有餳。
清明日晚晴
作者：沈與求
朝代：宋

正好園林藉落英，細風吹雨濕清明。
牆陰旱渴休無賴，自有鳴鳩解喚晴。
游城山夜歸泛舟南溪
作者：沈與求
朝代：宋

杖藜尋勝款禪扃，歸去扁舟伴月明。
卧樹低摧山腳轉，跳魚撥刺艣牙驚。
烟埋橋影雙霓斷，風熨溪光一鏡平。
聚落半空無市井，在亡燈火短長更。
溪上見梅
作者：沈與求
朝代：宋

晴溪漲淥如陰苔，晴山插影相低回。
畫船疊鼓順流下，波光浩蕩征帆開。
灘縈岸繚柂牙轉，水石相激如奔雷。
須臾已復過絕壁，歸路漸近嚴陵臺。
山重溪複境彌迥，暗香忽自空中來。
日斜正見叢棘外，炯炯疏片飄寒梅。
槎牙一種獨愁絕，含情不語明巖隈。
凌波疑是水仙出，縞衣素質行徘徊。
下窺清淺一笑粲，坐使凡卉俱塵埃。
山谷之儒已臞甚，龜腸鶴骨世所咍。
相逢頓覺百憂釋，不嫁春風誰與媒。
舟行易遠空回首，角聲吹夢心悠哉。
溪亭夜坐
作者：沈與求
朝代：宋

波面搖風暑氣微，禿巾來坐釣魚磯。
相看月墮行人盡，只有流螢上下飛。
無言頒政以詩寄行簡輒次韻·其一
作者：沈與求
朝代：宋

鑴磨文律似攻駒，十載相從亦數予。
卷白欲傾東海酒，閉門貪鈔北堂書。
風烟入眼山圍座，鷗鷺驚心水滿渠。
此樂定非公所有，爲聞鼇禁席頻虛。
無言頒政以詩寄行簡輒次韻·其二
作者：沈與求
朝代：宋

平生狗曲視驪駒，妙語琅琅獨起予。
酒面那能伴從事，筆頭翻欲戲中書。
官曹似是驚蓮幕，問訊何如念石渠。
只恐浮名不論數，要須人識士非虛。
燈上人頤齋
作者：沈與求
朝代：宋

道人小室要觀身，兀坐蒲團莫欠伸。
縱有諸天來應供，靈龜納息自爲真。
瓜步
作者：沈與求
朝代：宋

呼聲漸逐潮頭遠，帆影低隨日腳斜。
已喜扁舟近瓜步，江鷗無數立寒沙。
申應時以圖尋山圖所載湖之西溪也爲作二絕句·其一
作者：沈與求
朝代：宋

王維買宅先成畫，申子尋山亦載圖。
它日真能營小築，此山佳處着儂無。
申應時以圖尋山圖所載湖之西溪也爲作二絕句·其二
作者：沈與求
朝代：宋

故國山川真可老，十年塵土負歸期。
而今更笑申夫子，似我平生費夢思。
石壁寺
作者：沈與求
朝代：宋

山縈細路走修蛇，峭壁連雲只蘚花。
木末忽看幡影亂，馬頭初見殿陰斜。
迴廊迤迤穿危嶠，側澗娟娟露淺沙。
秀色可餐吾事辦，粥魚茶板莫相誇。
石壁寺山房即事·其一
作者：沈與求
朝代：宋

雲根斸翠接山椒，小築初營一束茅。
未放野泉縈曲磵，旋移寒綠引春梢。
石壁寺山房即事·其二
作者：沈與求
朝代：宋

望斷南崗遠水通，客檣來往酒旗風。
畫橋依約垂楊外，映带殘霞一抹紅。
祁門道中遇雨
作者：沈與求
朝代：宋

了事癡人有底忙，箯輿勃窣到南岡。
樵風槭槭群狙喜，山雨蕭蕭萬木僵。
谷底暗分冰澗落，舍旁時度野梅香。
殊方歲晚多悲感，歸老丘園此計長。
秀州館交代樂語口號
作者：沈與求
朝代：宋

一麾相望繼芳塵，召杜風流主與賓。
芸閣去方思就日，竹符來及趁班春。
清談款密看論舊，善政從容許告新。
早晚銀臺雙詔下，共期持橐侍嚴宸。
秉元以按田至村落有詩次其韻
作者：沈與求
朝代：宋

竹戶連村閉，官何此榜舟。
蒿萊半殘壟，風露溢清愁。
試爲歌田畯，那知餞蓐收。
老盆如見領，應作小遲留。
秋懷二首·其一
作者：沈與求
朝代：宋

庭柯脱翳葉，歸翼斷經過。
水檻清漁罟，風櫺響藥羅。
傲霜荷柄少，團露橘叢多。
秋色遂如此，愁成今幾何。
秋懷二首·其二
作者：沈與求
朝代：宋

林梢吐寒月，清絕不勝任。
蠻榼憑誰共，胡笳秖自吟。
探簾風似翦，切戶斗如斟。
何處行舟動，澄波自委金。
秋日戲呈蔣達可檢討
作者：沈與求
朝代：宋

西風摵摵舞庭槐，沈李浮瓜事益乖。
不飲竟逃官長罵，長年唯厭太常齋。
已看簾幕辭歸鷰，猶訝池塘沸亂蛙。
坐想臞仙遙集處，應頽醉玉泥金釵。
秋日閑居
作者：沈與求
朝代：宋

茅屋秋風斗破除，蕭騷渾似浣溪居。
青山侍坐從吾好，黄帽籠頭與俗疏。
賴有園官能送菜，可無溪友解留魚。
從今輒莫慚枵腹，一飽須煩插架書。
維心方刊正三國史某以精筆遺之蒙餉大篇爲謝氣格渾然三復感歎漫依元韻奉和蕪陋增愧
作者：沈與求
朝代：宋

諸豪雄誇劍芒銛，毛錐斂避收餘尖。
櫝間黯黮渇銅雀，案上爬沙枯玉蟾。
學堂山人有遺裔，筆力大可千人兼。
掉頭不肯書柿葉，酒酣起舞怒奮髯。
十年歸坐溪口屋，傲視冠冕猶髠箝。
草玄草聖聊戲耳，如醫識藥信手拈。
邇來直筆到三國，去取法度何森嚴。
眼中青白世矜異，皮裏陽秋誰顧瞻。
更憐中書今且老，鷄毛葦管争出奩。
懸知入手便獰劣，那復助子窮幽潛。
我持妙穎急送似，標題珍重存華籤。
勢如執法貴心正，俗病要以此語砭。
揮掃定見龍蛇走，紬繹何憚歲月淹。
須知筆意似人意，柔順未必非凶憸。
維心過邵子非溪亭夜話有傷時感舊之作索余次韻·其一
作者：沈與求
朝代：宋

官儀全復漢，盟會競尊周。
郊野多戎壘，衣冠半客游。
地偏朋舊鮮，人老歲時遒。
莫厭經過數，相看又麥秋。
維心過邵子非溪亭夜話有傷時感舊之作索余次韻·其三
作者：沈與求
朝代：宋

聞道津亭集，青燈夜色浮。
鸛鳴驚獨鶴，魚伏避群鶖。
月澹帆歸浦，風腥網挂洲。
語深投匕立，此意得無憂。
維心過邵子非溪亭夜話有傷時感舊之作索余次韻·其二
作者：沈與求
朝代：宋

朝廷策數馬，寇盜谷量牛。
世亂思奇畫，身閑喜勝流。
鵷鸞霄漢侶，鳬雁稻粱謀。
得趣皆爲達，那能陸盪舟。
維心過邵子非溪亭夜話有傷時感舊之作索余次韻·其五
作者：沈與求
朝代：宋

心事空牢落，身名盍罷休。
得閑羞彊聒，避謗巧淹留。
老矣嗟如此，誰歟問以不。
儻容親杖履，不擬向丹丘。
維心過邵子非溪亭夜話有傷時感舊之作索余次韻·其四
作者：沈與求
朝代：宋

虜帳師頻衂，民窮粟屢捜。
會須夷喪亂，寧敢厭征求。
黄屋中天立，彤弓幾日酬。
寸心終耿耿，不獨爲春愁。
績溪寨口
作者：沈與求
朝代：宋

青嶂插天塹，白水翻地軸。
回環壯哉縣，不許飛鳥觸。
往年羽書馳，盜發清溪曲。
先聲雜妖幻，餘黨萃符祝。
控攘最旁近，被害良慘毒。
聚落燼烟空，生齒塗炭酷。
豈無山川險，會有法令束。
百年不用武，駢領甘此辱。
至今風雨夜，猶聞鬼群哭。
遺俗感舊憤，禦盜勇氣足。
大兒佩刀劍，小兒利鋒鏃。
老翁筋力衰，奮挺怒張目。
營寨人自戍，不待官期促。
矧今殺氣横，洒涕國步蹙。
豺狼據道路，虎兕出林谷。
儻持復讎心，公戰圖報國。
羞墓
作者：沈與求
朝代：宋

富貴因人德未酬，繡衣歸去竟何求。
荒墳三尺斜陽裏，千古徒增女子羞。
聞招寇
作者：沈與求
朝代：宋

綠林煽餘習，無乃國計左。
誨盜爵秩崇，納叛金繒夥。
戢姦在斧鉞，賞誘詎云可。
萌芽緩誅鋤，猖披費結裹。
戰多數招安，奚用腰箭笴。
悍兵昔已然，黠將近亦頗。
昌言假報國，湼面刺投火。
豺狼奮哮噬，蠭蠆利掀簸。
横行入通邑，焚掠窮委瑣。
況聞南陵寇，執事初意惰。
出没勢已張，翦滅計未果。
宣城俯百里，千室盡奔嚲。
王事吾有程，馬頭戴印顆。
叱馭疾其驅，語言紛炙輠。
何當說羆貅，一洗根本禍。
臘月二十六夜大雪投曉霽色恍然鳥語啁啾便有春意感而賦之
作者：沈與求
朝代：宋

黄昏雪打窗，夜雨破幽夢。
晨光逗簷花，霽色晃池凍。
老木驚向榮，好鳥發微哢。
草根露纖芒，蟲聲試群哄。
空畦土勻酥，側澗泉流湩。
臘盡殺氣衰，春歸生理共。
人情自多端，天意皆曲中。
懸知造物公，未厭萌區衆。
艱難重時節，俯仰疲迎送。
心閑數造化，骨寒遭鬼弄。
那驚梅柳新，但飽藜藿供。
行須過田家，泥飲空社甕。
臞庵
作者：沈與求
朝代：宋

地控三州界，池開十丈蓮。
桑麻無杜曲，松菊有斜川。
別浦歸帆遠，他山晚照妍。
江湖春水闊，容與白鷗前。
與道按田至湖山有詩凡九章次其韻·毛公壇觀
作者：沈與求
朝代：宋

山脊層壇古，松根曲徑微。
衣冠久已化，殿閣自相輝。
喬木交加合，閑雲自在飛。
無端雪髯老，猶效鶴重歸。
與道按田至湖山有詩凡九章次其韻·游天平山
作者：沈與求
朝代：宋

行盡郊原指掌平，亂峰争聳髻鬟青。
山家不識高軒過，驚走兒童戶半扃。
與道按田至湖山有詩凡九章次其韻·白雲泉
作者：沈與求
朝代：宋

瓦鼓喧喧殢土龍，紙錢零亂野祠中。
誰能向此分餘瀝，潤澤焦枯不計功。
與道按田至湖山有詩凡九章次其韻·雲隱軒
作者：沈與求
朝代：宋

風埃滿眼作凄涼，招隱空山此計長。
祇恐誤隨雲出岫，不如專以醉爲鄉。
與道按田至湖山有詩凡九章次其韻·題上真宫
作者：沈與求
朝代：宋

我欲款玄關，誰能供逋客。
相將持綵囊，珠露滿蒼柏。
與道按田至湖山有詩凡九章次其韻·題林屋洞口
作者：沈與求
朝代：宋

仙去遺蹤亦漫留，羽旗那復肯來遊。
欲知洞府烟霞邃，漠漠蒼崖面橘州。
與道按田至湖山有詩凡九章次其韻·題靈源寺
作者：沈與求
朝代：宋

出郭有餘適，到山無限清。
野泉依井落，古刹並湖成。
水鳥閑中趣，風松意外聲。
問僧知此觀，身世若爲輕。
與道按田至湖山有詩凡九章次其韻·題靈祐觀
作者：沈與求
朝代：宋

聞道藤蘿一一攀，要窮佳處識湖山。
青琳宫闕當西崦，應費巾車數往還。
舟中聞元用遂魁天下士論歸之輒成五十六字呈宏父車馬至中都當舉似也
作者：沈與求
朝代：宋

翰林發策冠諸儒，再世重歸汗血駒。
醉後揮毫凌月窟，夢中插翼上天衢。
半生懷抱吞餘子，一日聲名振八區。
歸去玉堂清夜直，也應憐我老江湖。
舟次吳淞江
作者：沈與求
朝代：宋

棹發鱸鄉晚，頻經桂子秋。
嬾投青玉案，政敝黑貂裘。
水落喧漁市，雲微辨橘洲。
五湖烟浪静，誰復泛扁舟。
舟行即事
作者：沈與求
朝代：宋

逗帆風借力，入坐水浮光。
村落知多少，郵亭自短長。
跳魚吹暗浪，浴鷺耿殘陽。
又是吾廬遠，相看思渺茫。
舟過北塘
作者：沈與求
朝代：宋

嫋嫋輕颸動，娟娟佳月升。
岸回雙樹暗，村遠一燈明。
過雁參差影，跳魚撥刺聲。
停橈且勿去，吾意不勝清。
舟過荻塘
作者：沈與求
朝代：宋

野航春入荻芽塘，遠意相傳接渺茫。
落日一篙桃葉浪，薫風十里藕花香。
河回遽失青山曲，菱老難容碧草芳。
村北村南歌自答，懸知歲事到金穰。
草堂二首·其一
作者：沈與求
朝代：宋

全家高隱白雲關，事不縈懷夢亦閑。
欸乃交歌漁市散，隔江城郭是人間。
草堂二首·其二
作者：沈與求
朝代：宋

仙翁五十鬢猶青，高臥柴門晝亦扃。
茅舍已忘鐘鼎夢，蒲輪休過薜蘿亭。
陰森門巷先生柳，寂寞江天處士星。
晚歲田家農事了，閑抄寧戚相牛經。
莊于經解官作二詩道別有江湖蓑笠之句次其韻兼敘離索·其一
作者：沈與求
朝代：宋

雨餘千里見秋毫，綠漲西陂湧浪濤。
桂楫蘭舟驚送別，鸞篦象齒記分曹。
官游莫漫嗟流落，人事方將困驛騷。
亦欲江湖理烟艇，不知何處可容篙。
莊于經解官作二詩道別有江湖蓑笠之句次其韻兼敘離索·其二
作者：沈與求
朝代：宋

自許論交絕比周，向來傾蓋喜同流。
俗間久矣無青白，客裏終然有去留。
能事要須槃礴臝，廋詞何必畔牢愁。
看君躍馬章臺道，肯爲滄波夢棹謳。
葛魯卿再和復用前韻奉酬·其一
作者：沈與求
朝代：宋

上謁軍門宜杖策，誰爲兵家分主客。
猛將翻乘下瀨船，幽人退整登山屐。
山泉聞似百花潭，山曲盤回十里巖。
丘壑夔龍人太息，那將捷徑比終南。
吾邦舊事論三癖，佳處還堪記遊歷。
深譏表餌誤朝廷，急賛烝嘗安廟室。
避地來居水遶村，鳬鷖哺子竹生孫。
苜蓿堆盤從野食，人愛當年二千石。
葛魯卿再和復用前韻奉酬·其一
作者：沈與求
朝代：宋

聞公卜居問龜策，隱屏畏人呼重客。
閑招溪友鐵頭航，戲躡鄰娃金齒屐。
舍旁修木蔭風潭，坐有郎君掣電巖。
已將此段慰偪仄，更爲岑參來巷南。
細說當年陳類癖，伏閤忿争書日歷。
國醫袖手藥籠空，掛壁猶餘弓矢室。
吾州萬落與千村，以葛名兒浸及孫。
刲羊擊豕作寒食，定恐酌公忘斗石。
葛魯卿再和復用前韻奉酬·其二
作者：沈與求
朝代：宋

小檻觀魚呼策策，來伴漁蠻作逋客。
風回別浦有飛帆，雨濕斷堤無響屐。
夢回春到放龜潭，潭上雜花開石巖。
十椽老屋烟燼滅，越鳥無日忘巢南。
空說花驄酬馬癖，豈有過都如塊歷。
出門咫尺行路難，只辦蒼黄問家室。
鼓鼙聲動何處村，争挽神器歸王孫。
今者不樂憤忘食，奮臂擬關弓五石。
葛魯卿再和復用前韻奉酬·其二
作者：沈與求
朝代：宋

平生自愧無奇策，魔去徑須呼逐客。
兀身聊欲避風塵，作意何能分履屐。
驚魚畏網伏深潭，窮猿失木號重巖。
殺氣漲天消息斷，但想滄海浮東南。
囊無一錢誚錢癖，鮭菜醒人今齒歷。
忍言走馬過章臺，空駭祝鷄餘土室。
傖父嗔儂語带村，錦心繡口拜天孫。
端爲遠謀箴肉食，誰能饒舌攻牢石。
董深大有詩紀吳江豁然閣舊遊索僕繼和
作者：沈與求
朝代：宋

湖陰舊雨記重來，小閣深明傍水開。
螮蝀横空橋倒影，琉璃拍岸浪成堆。
勝遊君復羹魚婢，幽屏予方飯芋魁。
遙想經行斷堤曲，野花漂盡雪玫瑰。
蔣司成挽詞·其一
作者：沈與求
朝代：宋

法駕天臨五學初，曾聞重席絕諸儒。
雍容久載從臣橐，晼晚猶分刺史符。
不使高材陪鼎鼐，卻收清節傲江湖。
賤生無地從巾屨，獨對遺篇想步趨。
蔣司成挽詞·其二
作者：沈與求
朝代：宋

召節西來屬老成，乞身終欲返巖扃。
新書未奏三千牘，舊說曾繙十二經。
漢室首推施氏易，衛人端識孔悝銘。
儒宗學府今誰輩，空使諸生記典刑。
薛林二太尉特排樂語口號
作者：沈與求
朝代：宋

三吳分野直中台，一目驚傳二相來。
桃李蹊間分組綬，湖山影裏炫尊罍。
清談道舊真難繼，淺笑追歡許易陪。
須爲故人成徑醉，已聞雙旌下銀臺。
蠶
作者：沈與求
朝代：宋

吳桑成綠陰，吳蠶盈翠箔。
闔門障風雨，荒祠動村落。
千絲爲衣被，一繭自纒縛。
殺身以成仁，此計殊不惡。
行簡以曾守韻見貽復和一篇
作者：沈與求
朝代：宋

續經無復補嘉禾，老去忘懷及見多。
摘尾簿書寧問署，點頭章句僅成科。
求田下澤吾行且，招隱空山子謂何。
千萬買鄰真左計，一丘端約老相過。
行簡用前韻見貽復和酬之
作者：沈與求
朝代：宋

歲月如馳鬬隙駒，星星著鬢故欺予。
身宜丘壑長經夢，語到軒裳輒廢書。
扃步共嗟妨遠趾，清溝自覺映汙渠。
黄麻白簡公心事，此去聲名定不虛。
行簡釋奠學宮登北城眺覧有詩嘗次其韻再和二章·其一
作者：沈與求
朝代：宋

奠幣儒宫已告虔，城樓遠想獨悠然。
陰陰古木回潭外，渺渺平蕪落照邊。
野色向人聊嫵媚，笻枝入手自輕便。
興來不暇尋思嬾，酒後狂歌定幾篇。
行簡釋奠學宮登北城眺覧有詩嘗次其韻再和二章·其二
作者：沈與求
朝代：宋

當年蠟鳳識僧虔，晚歲相從意惘然。
更笑豎儒多敗事，稍聞上郡已開邊。
酒醪窮巷誰能載，簡牘平生自不便。
風月兩溪真可老，待收功業付詩篇。
觀瓊花
作者：沈與求
朝代：宋

千里隨河走濁流，檣烏東下指迷樓。
春風簾幕今何在，只有瓊花伴客愁。
觀網魚
作者：沈與求
朝代：宋

暗雨垂垂梅欲黄，春山吐源春漲狂。
雪鱗頳尾泝流上，吹濤噴浪能奔忙。
魚師布網名白大，萬目井井連重綱。
聯艘絕流勢甚武，遮羅初若無留藏。
大魚巳得小魚棄，要使遺育充陂塘。
鰥鮞安用誤回避，鰕蟹亦復虛跳梁。
寧知不比綸索手，欲以巧餌空滄浪。
託長興吳宰僦居
作者：沈與求
朝代：宋

一區無地可經營，宦牒東西寄此行。
問舍它時聊爾耳，浮家今日太勞生。
肯將口腹累安邑，正欲絃歌聞武城。
爲我三間卜茅屋，夜深來聽讀書聲。
詩悼鄒仲容教授
作者：沈與求
朝代：宋

骨相自清臞，居然澹滿軀。
高文凌鮑謝，勝略本孫吳。
鸑鷟期千仞，驊騮殞半途。
傷心九泉恨，那忍奠生芻。
謝葛魯卿雪中遣介送酒
作者：沈與求
朝代：宋

雪舞白衣朝扣門，一車送酒借春温。
寒威任減東陽带，和氣全歸北海尊。
應爲半生憐麴糵，更留它日燕鷄豚。
是中可飲公須記，報字如鴉醉眼昏。
讀成士瑴詩卷和其書事一章
作者：沈與求
朝代：宋

長年賦子虛，狗監絕同里。
杯水聊自酬，博此一笑喜。
副墨粲我前，頓使百廢起。
朱絃渺遺音，慎勿娛俗耳。
論交儻自今，相從期暮齒。
贈老禪
作者：沈與求
朝代：宋

霜根刺刺蝟圓顱，猶倚禪床聽木魚。
底事世緣能老我，到頭塵事不關渠。
磨甎幾日能成鍳，閉戶何人欲造車。
若有小參重問訊，試尋消息向真如。
送別
作者：沈與求
朝代：宋

老覺交情重，貧知世路高。
相看心已折，此別夢應勞。
未用脂長轂，須聽詠大刀。
平生故人意，能費幾綈袍。
送盧左司赴闕舟中口占
作者：沈與求
朝代：宋

胸中渺渺九夢澤，筆底滔滔三峽流。
自合勳盟真易與，漫回詩律付冥捜。
平生所慕李君御，今日聊登郭泰舟。
去矣相望重搔首，百年心事小遲留。
送章文虎秀才歸荆南
作者：沈與求
朝代：宋

我生本吳儂，搦筆追楚些。
佳人脱塵屣，幽韻恥獨和。
君家楚江湄，詞語亦頓挫。
學海富探討，渠數百紙過。
春風歸鳳城，櫑具恰解駄。
此地初識君，細語輒三賀。
冉冉歲巳遒，雲山憶高卧。
翩然理歸裝，餘事等棄唾。
文圍久堅壁，定恐一戰破。
行矣儻復來，憑將楚詞課。
遊玲瓏山因訪朱氏草堂
作者：沈與求
朝代：宋

平生丘壑心，餘事不掛目。
藜杖南山來，要使富幽矚。
異哉小玲瓏，蟠峙蒼弁腹。
修藤結懸崖，飛溜響空曲。
伏石卧虎狀，騰拏雜奔鹿。
砑然互吞吐，側路劣容足。
拂拭古蘚紋，字刻翳新綠。
標榜玲瓏名，奇怪殆天屬。
捫蘿上絕頂，坦坦類平陸。
俯首瞰來蹤，穹然在幽谷。
傳聞昔逋客，誅茅此營屋。
清魂不可招，千載想遺躅。
我思造物巧，妙供幽人祿。
揮斤役山祗，斵此一拳玉。
雲窗與霧閣，一一相亘屬。
豈無部曲衆，猿鶴即更僕。
豈無節旄貴，松檜自張纛。
此事久棄置，蛛絲網巖麓。
翩翩佳公子，心古韻不俗。
駕言脱華簮，兹焉卜幽築。
終日面巑岏，世故豈容觸。
指點空洞姿，喜氣政堪掬。
挾策校昔游，健步念須續。
亦有招隱詩，薄暮不可讀。
過卞山次韻朱仰止澗亭絕句·其一
作者：沈與求
朝代：宋

曲澗潺潺隱石堤，玉虯雙引戲晴漪。
相思後夜添清絕，木落山空月半規。
過卞山次韻朱仰止澗亭絕句·其二
作者：沈與求
朝代：宋

環珮琮琤落斷崖，水清石痩没平沙。
幽人散策經過地，草閣柴扉趁水斜。
過嘉禾野塘
作者：沈與求
朝代：宋

木末孤烟起夕炊，茅簷直下釣魚磯。
蒼茫遠水連天碧，一葉短篷何處歸。
過平望
作者：沈與求
朝代：宋

未辦扁舟掛綠蓑，人間何處不風波。
終須徑爲鱸魚去，笠釣歸尋張志和。
過徐氏莊居
作者：沈與求
朝代：宋

只着南冠不著纓，掉頭防我問功名。
數椽茅屋有時漏，一墢野田無具耕。
酒地定能容勝踐，墨畦終擬過平生。
扣舷歸去蒹葭閙，後夜相思看月明。
過徐氏郊居
作者：沈與求
朝代：宋

林梢眇眇墮斜暉，剝啄還來扣隱扉。
門巷劣容居士屩，塵埃不到野人衣。
恰當夜甑黄粱熟，盛供春山紫蕨肥。
侍坐無人只山月，兩翁相對自忘機。
過梅知宫東軒
作者：沈與求
朝代：宋

舍南舍北花無數，眼看游蜂上下狂。
風信晚來簾額動，黄庭相對一爐香。
過竹西
作者：沈與求
朝代：宋

百折清灣抱野田，竹西風物故依然。
歸牛更背斜陽去，牧笛一聲吹暮天。
還憩湖光亭復次江元壽韻
作者：沈與求
朝代：宋

羊酪蓴羹本異區，江湖隨俗語娵隅。
紫鱗撥刺衝文荇，翠羽翩翾過綠蒲。
舴艋興饒青絡馬，笭箵自當紫微壺。
叢書校罷頻搔首，天末孤帆去欲無。
邵子非謂予有天台之行見貽以詩次其韻
作者：沈與求
朝代：宋

巉巉老氣鬰青霞，過我依然醉帽斜。
爲說驚魂招楚些，忍聞悲曲動胡笳。
扁舟犯雪來何許，健筆凌雲語益嘉。
莫笑海山風引去，要尋源上問桃花。
鄭維心用張仲宗韻見贈復次其韻奉酬·其一
作者：沈與求
朝代：宋

幽人臥南窗，支床伏穹龜。
白墮意冥契，黄庭心暗追。
身閑有餘適，國病何當醫。
此事姑棄置，溪光掛屏帷。
顧影或自笑，問言子從誰。
鄭維心用張仲宗韻見贈復次其韻奉酬·其三
作者：沈與求
朝代：宋

胸中飽世故，了了分白黑。
十年客異縣，中夜夢鄉國。
買鄰枕寒溪，此計吾猶及。
大恐歲星惡，翻令銷福德。
不如早移文，徑效山庭勒。
鄭維心用張仲宗韻見贈復次其韻奉酬·其二
作者：沈與求
朝代：宋

少日功名心，偃蹇挽不來。
雄豪本戲耳，静樂真賢哉。
畏事口三緘，憂時腸九回。
無客榻長掛，有懷尊自開。
酒酣氣如雲，高哦追八哀。
鄭維心用張仲宗韻見贈復次其韻奉酬·其五
作者：沈與求
朝代：宋

江濤故洶湧，胡馬猶縱横。
健兒委戌甲，老農持棘荆。
去年拒胡地，白骨堆晶熒。
機權失猶豫，理數歸杳冥。
誰如管夷吾，九合先同盟。
鄭維心用張仲宗韻見贈復次其韻奉酬·其四
作者：沈與求
朝代：宋

浮名等浮雲，過眼亦何有。
誰能學東鄰，深顰不知醜。
朔風吹飛霜，素色侵皓首。
幽憂無與娛，萬事付杯酒。
客來勿多談，要使耳如口。
鄭維心約趙安道中大家兄次律學士及僕探梅城山乘月泛舟而歸
作者：沈與求
朝代：宋

窮居不厭車馬絕，委巷衡門常晝閉。
朝來剝啄誰過予，倒屣逢迎走驚蹶。
里中勝士真可人，爲憶寒梅耿殘雪。
招呼聞早探幽芳，平溪徑遣扁舟截。
西山佳處雲塢深，松竹蕭森迷洞穴。
上方小閣鏁空明，開窗下見千山列。
畫手無人貌平遠，野闊天多供一瞥。
冰花只作小寒枝，拄杖不辭穿巀嶭。
野僧省事畏客狂，攀援自向南枝折。
疏香低入坐中來，骨冷肌清伴高潔。
襟期況有公子賢，伯也雄豪負奇節。
手拈凍蘂薦深杯，妙語琅琅契禪悦。
人間此會不多有，忍放杯空成小別。
歸來懷抱與誰論，一櫂翻然載明月。
野外罕人事
作者：沈與求
朝代：宋

野外罕人事，雖貧心自寛。
霜蔬供綠節，社酒泛黄團。
日落歸牛近，風微宿鳥安。
展書遮老眼，燈火砌儒酸。
錢塘賦水母
作者：沈與求
朝代：宋

疾風吹雨回江城，艣牙嘔啞潮欲平。
客居喜無人事攖，相與環坐臨前楹。
眼中水怪狀莫名，出没沙觜如浮罌。
復如緇笠絕兩纓，渾沌七竅俱未形。
塊然背負群鰕行，嗟其巧以怪自呈。
凝目愯視相將迎，老漁旁睨笑發聲。
曰此水母官何驚，江流如奔絕滄瀛。
潮汐往來月爲程，藏納衆污無滿盈。
浮埃沈滓溷九清，結成此物宜昏盲。
使鰕導迷作雙睛，乃能接迹蚌與蟶。
亦猶巨蛩二體并，離則無目爲光精。
江天八月霜葉鳴，罟師得鰕供水征。
水母弃擲羅縱横，試令收拾輸庖丁。
絳礬收涎體紆縈，飛刀鏤切武火烹。
花甆飣餖粲白英，不殊冰盤堆水晶。
稻醯韲寒芼香橙，入齒已復能解酲。
遣漁止矣勿復評，嗟哉此性愚不更。
定矜故態招三彭，且摩枵腹甘藜羹。
長樂梁世則爲余言林氏達觀樓横海嶠天下奇景也索詩爲賦一章
作者：沈與求
朝代：宋

老眼紛世故，百嗜了若遺。
忽聞佳山水，未到神已馳。
迢迢古長樂，山水天下奇。
中有隱君子，少讀昇天詞。
兹遊不可遂，樓居在厜㕒。
要欲盡一覧，吞滅海嶠姿。
想當宴坐久，遠意渺莫追。
定見月嶺墮，洪瀾浴朝曦。
蓬萊蔚相向，拍手招安期。
秀色故可餐，卻粒到玉芝。
何當往從游，下視培塿卑。
陳子尚博士休官還京口作此詩餞之·其一
作者：沈與求
朝代：宋

勇退曾無屋數椽，掛冠神武便飄然。
陶潛去家一百里，張翰收名四十年。
平世深知還有幾，少時健決已無前。
侏儒飽食堪羞死，莫浪狂言爲著鞭。
陳子尚博士休官還京口作此詩餞之·其二
作者：沈與求
朝代：宋

西風江上荻花秋，鱠玉頻年念昔逰。
世事真成一可慟，身名那問二宜休。
公卿禮餞何爲者，僮僕歡迎有此不。
鬢影毿毿紛翠葆，晚來鐘漏亦懷羞。
雨不止
作者：沈與求
朝代：宋

已看城郭半浮楂，水戽聯翩接渚涯。
天意若知民意切，停鞭且止阿香車。
館待杭帥樂語口號
作者：沈與求
朝代：宋

熊羆千騎駐南州，謀帥來寬旰飯憂。
草木也應思潤澤，湖山正恐費遨遊。
旌旗耀日催前導，樽俎浮春許暫留。
劇飲不須辭徑醉，詔環聞已戒鳴騶。
館待高麗進奉使樂語口號
作者：沈與求
朝代：宋

仙槎渺渺出雞林，路指神京歲奉琛。
四海已同朝禹志，萬年宜罄祝堯心。
儀參大客恩方茂，位亞群公澤更深。
況有王人宣德義，經塗莫惜費登臨。
秀野園
作者：沈莊可
朝代：宋

西京五畝園，花木秀而野。
坡仙作此詩，盛事記司馬。
深夜獨樂堂，氣象極閑雅。
晚芳相元祐，勳名動夷夏。
題分宜上松晚香堂
作者：沈莊可
朝代：宋

魏公判相州，始作晝錦堂。
老圃秋色淡，自愛晚節香。
怡齋懷紫綬，得誥歸故鄉。
葺圃承祖志，構堂先廬傍。
命名仰前哲，闊步追遺芳。
人生隨分定，鵬鷃自殊翔。
富貴任適志，餘暇聊徜徉。
譬彼蘭與菊，托根花卉場。
榮枯有遲速，代謝從暄凉。
百年倏過半，鬚髮各已蒼。
多情感會別，聚散安可常。
非惟隔今古，況復閱興亡。
何以消我憂，一醉萬慮忘。
季子久顛沛，買臣早疏狂。
纍纍暮年印，得失寧相償。
何如光霽時，呼客同舉觴。
靜中猿鳥樂，閑處日月長。
願堅歲寒操，有如傲霜黄。
不见/如梦令·其一
作者：沈蔚
朝代：宋
体裁：词

日过重帘未捲。袅袅欲残香线。午醉却醒来，柳外一声莺啭。不见。不见。门掩落花深院。
不见如梦令
作者：沈蔚
朝代：宋
体裁：词

日过重帘未卷。袅袅欲残香线。午醉却醒来，柳外一声莺啭。不见。不见。门掩落花深院。
临江仙·过尽清明三月雨
作者：沈蔚
朝代：宋

过尽清明三月雨，东风才到溪滨。
画工传得已非真。
青君着意处，桃李未为伦。
倚槛盈盈如欲语，就中拈足花神。
自然亭馆一番新。
从今观绝品，不独洛阳人。
临江仙·过尽清明三月雨
作者：沈蔚
朝代：宋
体裁：词

过尽清明三月雨，东风才到溪滨。画工传得已非真。青君著意处，桃李未为伦。倚槛盈盈如欲语，就中拈足花神。自然亭馆一番新。从今观绝品，不独洛阳人。
倾杯·倾杯乐·梅英弄粉
作者：沈蔚
朝代：宋
体裁：词

梅英弄粉。尚浅寒、腊雪消未尽。布彩箔、层楼高下，灯火万点，金莲相照映。香径纵横，听画鼓、声声随步紧。渐霄汉无云，月华如水，夜久露清风迅。轻车趁马，微尘杂雾，带晓色、绮罗生润。花阴下、瞥见仍回，但时闻、笑音中香阵阵。奈酒阑人困。残漏里、年年馀恨。归来沈醉何处，一片笙歌又近。
倾杯倾杯乐
作者：沈蔚
朝代：宋
体裁：词

梅英弄粉。尚浅寒、腊雪消未尽。布彩箔、层楼高下，灯火万点，金莲相照映。香径纵横，听画鼓、声声随步紧。渐霄汉无云，月华如水，夜久露清风迅。轻车趁马，微尘杂雾，带晓色、绮罗生润。花阴下、瞥见仍回，但时闻、笑音中香阵阵。奈酒阑人困。残漏里、年年馀恨。归来沉醉何处，一片笙歌又近。
天仙子
作者：沈蔚
朝代：宋

景物因人成勝概。滿目更無塵可礙。等閒簾幕小欄干，衣未解。心先快。明月清風如有待。誰信門前車馬隘。別是人間閒世界。坐中無物不清涼，山一帶。水一派。流水白雲長自在。
天仙子·景物因人成胜概
作者：沈蔚
朝代：宋
体裁：词

景物因人成胜概。满目更无尘可碍。等闲帘幕小栏干，衣未解。心先快。明月清风如有待。谁信门前车马隘。别是人间闲世界。坐中无物不清凉，山一带。水一派。流水白云长自在。
寻梅
作者：沈蔚
朝代：宋
体裁：词

今年早觉花信蹉。想芳心、未应误我。一月小径几回过。始朝来寻见，雪痕微破。眼前大抵情无那。好景色、只消些个。春风烂漫却且可。是而今、枝上一朵两朵。
寻梅·今年早觉花信蹉
作者：沈蔚
朝代：宋
体裁：词

今年早觉花信蹉。想芳心、未应误我。一月小径几回过。始朝来寻见，雪痕微破。眼前大抵情无那。好景色、只消些个。春风烂熳却且可。是而今、枝上一朵两朵。
尋梅
作者：沈蔚
朝代：宋

今年早覺花信蹉。想芳心、未應誤我。一月小徑幾回過。始朝來尋見，雪痕微破。眼前大抵情無那。好景色、只消些個。春風爛熳卻且可。是而今、枝上一朵兩朵。
小重山
作者：沈蔚
朝代：宋

花過園林清蔭濃。琅玕新脫筍，綠叢叢。雨聲只在小池東。閒敧枕，直面芰荷風。長日敞簾櫳。輕塵飛不到，畫堂空。一尊今夜與誰同。人如玉，相對月明中。
小重山·花过园林清荫浓
作者：沈蔚
朝代：宋
体裁：词

花过园林清荫浓。琅玕新脱笋，绿丛丛。雨声只在小池东。闲敧枕，直面芰荷风。长日敞帘栊。轻尘飞不到，画堂空。一尊今夜与谁同。人如玉，相对月明中。
小重山·花过园林清荫浓
作者：沈蔚
朝代：宋
体裁：词

花过园林清荫浓。琅玕新脱笋，绿丛丛。雨声只在小池东。闲欹枕，直面芰荷风。长日敞帘栊。轻尘飞不到，画堂空。一尊今夜与谁同。人如玉，相对月明中。
柳初新
作者：沈蔚
朝代：宋

楚天來駕春相送。半醉側、花冠重。瑤臺清宴，群仙戲手，剪出綵衣猶動。誰拂瑤琴巧弄。舞丹山、三千雛鳳。豔冶輕盈放縱。倚東風、從來遍寵。桃花溪上，相思未斷，愁掩五雲真洞。算曾揖、飛鸞雙控。等閒入、襄王春夢。
柳初新
作者：沈蔚
朝代：宋
体裁：词

楚天来驾春相送。半醉侧、花冠重。瑶台清宴，群仙戏手，剪出綵衣犹动。谁拂瑶琴巧弄。舞丹山、三千雏凤。艳冶轻盈放纵。倚东风、从来偏宠。桃花溪上，相思未断，愁掩五云真洞。算曾揖、飞鸾双控。等闲入、襄王春梦。
柳初新·楚天来驾春相送
作者：沈蔚
朝代：宋
体裁：词

楚天来驾春相送。半醉侧、花冠重。瑶台清宴，群仙戏手，剪出彩衣犹动。谁拂瑶琴巧弄。舞丹山、三千雏凤。艳冶轻盈放纵。倚东风、从来遍宠。桃花溪上，相思未断，愁掩五云真洞。算曾揖、飞鸾双控。等闲入、襄王春梦。
柳初新·楚天来驾春相送
作者：沈蔚
朝代：宋

楚天来驾春相送。半醉侧、花冠重。瑶台清宴，群仙戏手，剪出彩衣犹动。谁拂瑶琴巧弄。舞丹山、三千雏凤。艳冶轻盈放纵。倚东风、从来遍宠。桃花溪上，相思未断，愁掩五云真洞。算曾揖、飞鸾双控。等间入、襄王春梦。
柳搖金·思歸樂
作者：沈蔚
朝代：宋

相將初下蕊珠殿。似醉粉、生香未遍。愛惜嬌心春不管。被東風、賺開一半。中黃宮裡賜仙衣，鬥淺深、妝成笑面。放出妖嬈難系管。笑東君、自家腸斷。
柳摇金思归乐
作者：沈蔚
朝代：宋
体裁：词

相将初下蕊珠殿。似醉粉、生香未遍。爱惜娇心春不管。被东风、赚开一半。中黄宫里赐仙衣，斗浅深、妆成笑面。放出妖娆难系管。笑东君、自家肠断。
梦玉人引
作者：沈蔚
朝代：宋
体裁：词

旧追游处，思前事、俨如昔。过尽莺花，横雨暴风初息。杏子枝头，又自然、别是般天色。好傍垂杨，系画船桥侧。小欢幽会，一霎时、光景也堪惜。对酒当歌，故人情分难觅。山远水长，不成空相忆。这归去重来，又却是、几时来得。
梦玉人引·旧追游处
作者：沈蔚
朝代：宋
体裁：词

旧追游处，思前事、俨如昔。过尽莺花，横雨暴风初息。杏子枝头，又自然、别是般天色。好傍垂杨，系画船桥侧。小欢幽会，一霎时、光景也堪惜。对酒当歌，故人情分难觅。水远山长，不成空相忆。这归去重来，又却是、几时来得。
汉宫春
作者：沈蔚
朝代：宋
体裁：词

回首芜城旧苑。还是绿深红浅。春意已无多，斜日满帘飞燕。不见。不见。花上雨来风转。
汉宫春·别酒初醒
作者：沈蔚
朝代：宋

别酒初醒。
似一番梦觉，屈指堪惊。
犹疑送消寄息，遇着人听。
当初唤作，据眼前、略略看承。
及去了，从头想伊，心下始觉宁宁。
黄昏画角重城。
更伤高念远，怀抱何胜。
良时好景，算来半为愁生。
幽期暂阻，便就中、月白风清。
千万计，年年断除不得，是这些情。
汉宫春·别酒初醒
作者：沈蔚
朝代：宋
体裁：词

别酒初醒。似一番梦觉，屈指堪惊。犹疑送消寄息，遇著人听。当初唤作，据眼前、略略看承。及去了，从头想伊，心下始觉宁宁。黄昏画角重城。更伤高念远，怀抱何胜。良时好景，算来半为愁生。幽期暂阻，便就中、月白风清。千万计，年年断除不得，是这些情。
清商怨
作者：沈蔚
朝代：宋

城上鴉啼斗轉。漸漸玉壺冰滿。月淡寒梅，清香來小院。誰遣鸞箋寫怨。翻錦字、疊疊如愁卷。夢破胡笳，江南煙樹遠。
清商怨·城上鸦啼斗转
作者：沈蔚
朝代：宋
体裁：词

城上鸦啼斗转。渐渐玉壶冰满。月淡寒梅，清香来小院。谁遣鸾笺写怨。翻锦字、叠叠如愁卷。梦破胡笳，江南烟树远。
满庭芳
作者：沈蔚
朝代：宋

柳与堤回，桥随波转，望中如在蓬莱。水禽高下，烟雾敛还开。认是仙翁住处，都不见、一点尘埃。壶天晚，清寒带雪，光景自徘徊。高才。廊庙手，当年平步，直到尧阶。况今朝调鼎，尤待盐梅。只恐身闲不久，难留恋、花月楼台。看新岁，春风且送，五马过江来。雪底寻梅，冰痕观水，晚来天气尤寒。渐闻歌笑，轻暖发春妍。赏尽十洲新景，依稀见、三岛风烟。判深夜，一年月色，只是这般圆。熙然。千里地，何妨载酒，频上湖船。况坐中高客，不日朝天。须信人间好处，没个事、胜得尊前。东风近，侵寻桃李，别做醉夤缘。疏木藏钟，轻烟笼角，几家帘幕灯光。暮砧声断，空壁锁寒螀。入袂西风阵阵，彻醉骨、都不胜凉。栏干外，依稀嫩竹，月色冷如霜。仙乡。何处是，云深路杳，不念刘郎。但画桥流水，依旧垂杨。要见时时便是，一向价、只作寻常。争知道，愁肠泪眼，独自个重阳。
满庭芳
作者：沈蔚
朝代：宋

疏木藏钟，轻烟笼角，几家帘幕灯光。暮砧声断，空壁锁寒浆。入袂西风阵阵，彻醉骨、都不胜凉。栏干外，依稀嫩竹，月色冷如霜。
仙乡。何处是，云深路杳，不念刘郎。但画桥流水，依旧垂杨。要见时时便是，一向价、只作寻常。争知道，愁肠泪眼，独自个重阳。
满庭芳·其一
作者：沈蔚
朝代：宋
体裁：词

柳与堤回，桥随湖转，望中如在蓬莱。水禽高下，烟雾敛还开。认是仙翁住处，都不见、一点尘埃。壶天晚，清寒带雪，光景自徘徊。高才。廊庙手，当年平步，直到尧阶。况今朝调鼎，尤待盐梅。只恐身闲不久，难留恋、花月楼台。看新岁，春风且送，五马过江来。
满庭芳·其三
作者：沈蔚
朝代：宋

疏木藏钟，轻烟笼角，几家帘幕灯光。暮砧声断，空壁锁寒螀。入袂西风阵阵，彻醉骨、都不胜凉。栏干外，依稀嫩竹，月色冷如霜。仙乡。何处是，云深路杳，不念刘郎。但画桥流水，依旧垂杨。要见时时便是，一向价、只作寻常。争知道，愁肠泪眼，独自个重阳。
满庭芳·其三
作者：沈蔚
朝代：宋
体裁：词

疏木藏钟，轻烟笼角，几家帘幕灯光。暮砧声断，空壁锁寒螀。入袂西风阵阵，彻醉骨、都不胜凉。栏干外，依稀嫩竹，月色冷如霜。仙乡。何处是，云深路杳，不念刘郎。但画桥流水，依旧垂杨。要见时时便见，一向价、只作寻常。争知道，愁肠泪眼，独自个重阳。
满庭芳·其二
作者：沈蔚
朝代：宋
体裁：词

雪底寻梅，冰痕观水，晚来天气尤寒。渐闻歌笑，轻暖发春妍。赏尽十洲新景，依稀见、三岛风烟。判深夜，一年月色，只是这番圆。熙然。千里地，何妨载酒，频上湖船。况坐中高客，不日朝天。须信人间好处，没个事、胜得尊前。东风近，侵寻桃李，别做醉夤缘。
满庭芳·柳与堤回
作者：沈蔚
朝代：宋
体裁：词

柳与堤回，桥随波转，望中如在蓬莱。水禽高下，烟雾敛还开。认是仙翁住处，都不见、一点尘埃。壶天晚，清寒带雪，光景自徘徊。高才。廊庙手，当年平步，直到尧阶。况今朝调鼎，尤待盐梅。只恐身闲不久，难留恋、花月楼台。看新岁，春风且送，五马过江来。
满庭芳·疏木藏钟
作者：沈蔚
朝代：宋
体裁：词

疏木藏钟，轻烟笼角，几家帘幕灯光。暮砧声断，空壁锁寒蜇。入袂西风阵阵，彻醉骨、都不胜凉。栏干外，依稀嫩竹，月色冷如霜。仙乡。何处是，云深路杳，不念刘郎。但画桥流水，依旧垂杨。要见时时便是，一向价、只作寻常。争知道，愁肠泪眼，独自个重阳。
满庭芳·雪底寻梅
作者：沈蔚
朝代：宋
体裁：词

雪底寻梅，冰痕观水，晚来天气尤寒。渐闻歌笑，轻暖发春妍。赏尽十洲新景，依稀见、三岛风烟。判深夜，一年月色，只是这般圆。熙然。千里地，何妨载酒，频上湖船。况坐中高客，不日朝天。须信人间好处，没个事、胜得尊前。东风近，侵寻桃李，别做醉夤缘。
滿庭芳
作者：沈蔚
朝代：宋

柳與堤回，橋隨波轉，望中如在蓬萊。水禽高下，煙霧斂還開。認是仙翁住處，都不見、一點塵埃。壺天晚，清寒帶雪，光景自徘徊。高才。廊廟手，當年平步，直到堯階。況今朝調鼎，尤待鹽梅。只恐身閒不久，難留戀、花月樓臺。看新歲，春風且送，五馬過江來。
滿庭芳
作者：沈蔚
朝代：宋

疏木藏鍾，輕煙籠角，幾家簾幕燈光。暮砧聲斷，空壁鎖寒蜇。入袂西風陣陣，徹醉骨、都不勝涼。欄干外，依稀嫩竹，月色冷如霜。仙鄉。何處是，雲深路杳，不念劉郎。但畫橋流水，依舊垂楊。要見時時便是，一向價、只作尋常。爭知道，愁腸淚眼，獨自個重陽。